Расман: Рустам Иноятов вазифасидан озод этилди....\n31.01.2018 12:56 0 422\nБироз аввал Ўзбекистон Миллий хавфсизлик хизмати раиси Рустам Иноятов вазифасидан озод этилиб, ўрнига республика Бош прокурори Ихтиёр Абдуллаев тайинланиши ҳақида хабар берган эдик. Ушбу хабар расман ўз тасдиғини топди.\n«Халқ сўзи онлайн» нашри хабарига кўра, МХХ тузилмасида яна бир қатор тайинловлар рўй бериши кутилмоқда.\n«Рустам Иноятов Ўзбекистон Республикаси Миллий хавфсизлик хизмати раислигидан олиниб, унинг ўрнига шу пайтгача Ўзбекистон Республикаси Бош прокурори вазифасида ишлаб келган Ихтиёр Абдуллаев тайинланди.\nГенерал-полковник Рустам Иноятов 1995 йил ёзидан буён узлуксиз равишда Ўзбекистон Республикаси Миллий хавфсизлик хизмати раиси лавозимида ишлаб келаётган эди.\nИхтиёр Абдуллаев 2015 йил 20 апрелдан буён республика Бош прокурори сифатида ишлаб келаётган эди. МХХ тузилмасида яна бир қатор тайинловлар рўй бериши кутилмоқда», — дейилади хабарда.\nМХХ Рустам Иноятов Ихтиёр Абдуллаев\nСобиқ МХХчи Нодир Тўрақулов ва унинг қудасига тегишли «заправка»га янги эга чиқди


Ўзбек адабиётининг йигирма тўрт забардаст вакили орасида Муҳаммад Аминхўжа Муқимийни ҳам борлиги алоҳида эътирофга сазовор. Зеро, академик шоир Ғафур Ғулом таъбири билан айтганда, “ўзбек халқининг мўътабар шоири” Муқимий ижоди мумтоз адабиётнинг энг ёрқин саҳифаларидан ўрин олган. Ўз даврида Муқимийнинг ғазал, мурабба ва мухаммаслари сиёҳи қуримай туриб ҳофизлар созига тушган, давраларда севиб ўқилган, қўлма-қўл бўлиб, оғиздан- оғизга ўтган. Қўшиқ бўлмаган шеърлари кам. “Кўнглим сандадур”, “Соядурмен”, “Якка бу Фарғонада”, “Гирифтормен яна”, “Доғмен”, “Ёдимга тушти”, “Қилма кўп”, “Навбаҳор”, “Эй чеҳраси тобоним” каби ўнлаб шеърлари миллий қўшиқчилик санъатининг олтин фондидан жой олган.\nМуқимий адабий мероси тахминан 10 минг мисрани ташкил этиб, анъанавий ва ҳажвий йўналишдаги шеърлардан иборат. Анъанавий шеърларида Жомий, Навоий, Фузулий, Машраб, Амирий ижод йўлини давом эттириб, янги ижтимоий шароитда уларни ривожлантирган. Шоир лирикасида ғазал, мухаммас ва мурабба жанрлари етакчи ўрин тутади. У Машрабдан кейин мурабба ва мухаммас жанрлари тараққиётига катта ҳисса қўшди. Таъбир жоиз бўлса, Машраб ва Муқимий бу икки жанрни мумтоз шеъриятнинг ғазалдан кейинги энг машҳур жанрларига айлантирдилар. Хусусан, мурабба жанрига Муқимий янги ҳаёт бағишлади, дейиш мумкин. Шоирнинг содда тил, равон услубдаги ҳассос ва ўйноқи мураббаларининг деярли барчаси қўшиққа айланиб, халқ меҳрини қозонди. Муқимий шеърияти чуқур ҳаётсеварлик руҳи билан суғорилган, ҳасрат, шикоят оҳанги устувор шеърларида ҳам некбинлик кайфияти барқ уриб туради.\nМуқимий том маънодаги халқ шоири эди. Аслида бадиий сўзни содда асосга кўчириш Бобурдан бошланиб, Машрабда ўзининг ҳадди аълосига етган эди. Лекин Машраб шеърлари шаклан содда, енгил, ўйноқи ва жарангдор бўлса-да, мазмунан анъанавий — диний-тасаввуфий мазмун, тимсолу ташбиҳларга бой эди. Муқимий эса уни мазмунан ҳам соддалаштирди. Тўғри, Муқимий ижодининг ҳам катта қисмини анъанавий ишқу муҳаббат мавзусидаги шеърлар ташкил этади. Лекин у ана шу анъанавий мавзуни ҳам салафлардан ўтиб келаётган бир қадар китобий образлар эмас, балки ҳаётий тимсоллар воситасида ёритади. У ташбиҳни кўпроқ теварак-атрофдан қидирди, ҳамма кўриб, лекин ҳеч ким эътибор бермайдиган нарса-ҳодисалараро боғлиқлик ва ўхшашликларни топиб, гўзал бадиий шаклларда ашъорлари қатига олиб кирди.\nБир умр халқ ичида юрган, халқ билан бирга нафас олган, унинг турмуши, орзу-ўйларини яхши билган Муқимий халқона сўз ва ибораларни топиб ишлатишга жуда уста эди. Шоир шеърлари содда, тушунарли, айни пайтда таъсирчан ва нишонга бехато тегиши билан ўзига хос бадиий қиммат касб этади.\nОшно бўлдим десам,\nкўнглунг сенинг бегонада\nкаби соф халқона мисраларни Муқимийдек халқчил шоиргина ижод қилиши мумкин. Халқчил шоирлар сўз топишга қийналмайди, улар учун сўзлар тизими шундоққина оқиб келади, дейиш тўғри эмас. Тўғри, сўз ҳам, тимсолу ташбиҳлар ҳам теварак-атрофда тўлиб-тошиб ётибди. Лекин уларни танлаб ишлатиш, ўрнига тушириш ва ўқувчига маъқул қилишнинг ўзи бўлмайди. Бу ҳам машаққатли ижодий жараёндир. Айтайлик, шоир халқона соддагина қилиб “бир гул учун хорман”, дер экан, шу оддий гап ҳам икки маънога эгалигини ҳамма сезавермайди: бир гул ишқида хорман ва бир гул учун тиканман.\n“Эшикдин урсангу қувсангки, кетмас бир гадойингман”, “Ҳар кеча ёдингда минг йўл уйқудин уйғонаман”, “Чиқди ҳижрон чилласи, келди баҳорим, хайрият”, “Қилмасам зикрингни кесулсун забон”, “Ғайр ила кўрсам мабодо худ-бахуд рашким келур”, “Ширин асалдин сўзлари, иссиғ ажаб юлдузлари”, “Доманингни тутмасун то рўзи маҳшар қонгинам”, “Кишининг жонидек жисмимдаги руҳи равоним сиз”, “Миниб ноз отиға”, “Кўзича душманим ер бирла яксон айладингкетдинг” сингари кўпдан-кўп халқона мисра ва ибораларнинг ўзи Муқимийнинг халқчил шоир бўлганидан сўзлайди.\nСув сепиб кўз ёшидин, қўйдим йўлингиз тозалаб,\nТо келур вақтида доманни ғубор этмай келинг.\nАлбатта, шоир ўзини зўрлаб, атай оддийлик ва соддаликка интилмайди — бу унинг табиатида бўлади. Муқимий ҳаётда ҳам оддий, камсуқум, камтарин инсон бўлган. У бу дунёнинг неъмату давлатларига қизиқмай, бир умр мадраса ҳужрасида фақирона кун кечирган. Унинг дўсту яқинлари, атрофидагилар оддий одамлар эди. Бу ҳол унинг шеърларида доим ўзини паст тутиб гапиришида ҳам кўринади. Шоир шеъриятининг бу қадар халқчиллиги илдизларини худди шу ердан қидириш керак. Шоирнинг шоирлигини унинг ярқ этиб кўзга ташланадиган ва хотирада мангуга муҳрланиб қоладиган фавқулодда ва оҳорли тимсолу ташбиҳлари намоён этади, шоирнинг маҳоратини унинг шаклан гўзал, мазмунан теран ва серқирра, бадиий баркамол шеърлари кўрсатади, шоирни унинг ўқувчилар томонидан эътироф этилган ва халқ кўнглидан жой олган шеърлари машҳур қилади. Бу жиҳатдан Муқимийга унча-мунча ижодкорга насиб этмаган бахт кулиб боқди: халқ орзу-армонлари, дарду ташвишларини ҳассос мисраларда тараннум этган шеърлари, одамларнинг кўнглини безовта қилган, тилининг учида турган фикру ўйларини баралла ифода этган, ошиқ аҳлининг оташин ҳис-туйғулари, гоҳ маҳзун, гоҳ некбин кечинмаларини ўтли тилда тараннум этган ғазал, мурабба ва мухаммасларининг аксарияти халқимиз кўнглидан чуқур жой олди.\nМуқимий ҳаётнинг азалий ва абадий ҳақиқатини, тирикликнинг энг буюк мантиғини, инсон турмушининг энг аччиқ мазмун-моҳиятини энг оддий сўзлар билан оддий усулда тасвирлайди. Масалан, олдингдан оққан сувнинг қадри йўқ деган мақолни мана бундай шаклда ўзига хос ва оҳорли тарзда шеърга солади:\nМулки Ҳинду Марвдин келсам, топардим эътибор,\nШул эрур айбим, Муқимий, мардуми Фарғонаман.\nҲаётни обдан ўрганган, инсон феълининг турфа манзараларини кузатган, тириклик фалсафасини чуқур англаган, ўзи ҳам турмуш қозонида қайнаб пишган шоирнинг кўплаб байту мисралари халқ мақол-маталларидай, мутафаккир шоирларнинг ҳикматларидай жаранглайди:\nБаланду пастиға дунёни чандон чоптиму елдим,\nКезиб қисматдин ортиқ ризқу рўзи йўқлигин билдим.\nМуқимий қўллаган тимсолу ташбиҳлар ҳам ўзининг табиий ва самимийлиги билан кишини ҳайратга солади. Айтайлик, тинчим бузилиб, тоқатим битди, деган одатий бир гапни у мана бундай гўзал тимсолу ташбиҳлар воситасида таъсирчан қилиб айтади:\nМеваи сабрим тўкулди шохи оромим синиб.\nЁки ҳар лаҳза бир баҳона топиб, зулм ўтказишдан мақсад нима, деган фикрни қуйидагича кутилмаган ўхшатиш орқали бетакрор шаклда ифодалайди:\nЗулм танбурин бураб, ҳар лаҳза соз этмак надур?\nШоир ҳамиша образлар тили билан сўзлашга, фикру туйғуларини бирор нарсага қиёсан гўзал ва таъсирчан шаклда ифодалашга ҳаракат қилади. Бинобарин, ёрсиз орому сабрини йўқотиб, безовта ва беқарор бўлганини, ўзини ҳар ёққа уриб, нима қилишни билмаётганини илон чаққан кишининг аҳволига ўхшатар экан, бу ташбиҳ унинг ҳолатини бутун мураккаблиги билан тасаввур этишга имкон яратиши баробарида, байтнинг бадиий етук ва таъсирчанлигини ҳам таъминлайди:\nОҳким, сенсиз қарору, сабру оромим кетиб,\nБир илон чаққан кишидек ҳар тараф тўлғонаман.\nИшқ туфайли қандай балоларга дучор бўлганини агар ишқ даштида Мажнун учраса, бошидаги минг савдони кўриб, ҳолига йиғлаши билан далиллайди. Мажнун муҳаббати тарихидан хабардор ўқувчи эса ҳатто буюк ишқ телбаси — Мажнуннинг раҳмини келтирган ошиқнинг аҳволи қанчалик чидаб бўлмас даражада эканлигини тасаввур қилиб олаверади:\nМенга Мажнун учрасайди ишқ даштида агар,\nЙиғлар эрди ҳолима бошимда минг савдо кўруб.\nҲажрингда шу қадар йиғладимки, дейди бошқа бир байтида, кўзим тўккан қонли ёшлардан дашт лолазорга айланди. Ошиқнинг ҳижрон азобидаги оғир аҳволини бундан ортиқ тасвирлаш мумкинми?\nҲажрингда йиғладим чунонким, қон ёшим билан\nДашт ўлди лолазор, тасаддуқинг кетай.\nШоир ана шундай халқона тансиқ сўз ва иборалар, фавқулодда тимсолу ташбиҳлар, нозик лутфу қочиримлар, ўткир киноя-тамсиллар, нишонга тегадиган таъсирчан сўзларни топиб, ўрнига қўйиб ишлатади ва шеърларининг бадиий баркамоллигини таъминлаб, эстетик таъсир кучини оширади.\nБуюк сўз санъаткорларининг худди бугунги кунда ёзилгандай таассурот қолдирадиган чуқур мазмунли байту мисралари бунинг ёрқин мисолидир. Муқимий шеърлари хусусида ҳам худди шундай дейиш мумкин. Шоирнинг кўп шеърлари теран ва серқирра мазмунни оддий ва содда ифодалаши билан ўзига хослик касб этади. Шоирни халққа яқин ва севимли қилган энг асосий омиллардан бири ҳам айни шунда.\nМуқимий энг оддий сўзлар воситасида энг олий ҳақиқатларни айта оладиган даражадаги юксак истеъдод соҳиби, маҳорат эгаси. Шеърга тушиб-тушмайдиган сўзлар ҳам шоир шеърларидан ўзига хос ўрин топиб, муайян бадиий мақсадга хизмат қилади.


Толиблар Кобулда Россия, Хитой ва Покистон вакиллари билан учрашув ўтказмоқда - 21.09.2021, Sputnik Ўзбекистон\nАфғонистоннинг муваққат ҳукумати раҳбари Муҳаммад Ҳасан Охунд Кобулда Россия, Хитой ва Покистон вакиллари билан учрашув ўтказмоқда. 21.09.2021, Sputnik Ўзбекистон\nТОШКЕНТ, 21 сен – Sputnik. “Толибон”* радикал ҳаракати томонидан Афғонистоннинг муваққат ҳукумати раҳбари этиб тайинланган мулла Муҳаммад Ҳасан Охунд Кобулда Россия, Хитой ва Покистон вакиллари билан учрашув ўтказмоқда. Бу ҳақда толиблар вакили Аҳмадулла Муттақий Twitter᾽да маълум қилди.Хабарга учрашувда олинган суратлар илова қилинган. Уларда Россия президентининг Афғонистон бўйича махсус вакили Замир Кабулов, Покистоннинг Кобулдаги элчиси Мансур Аҳмад Хон ҳамда Хитойнинг Афғонистон бўйича махсус вакили Юэ Сяоюнни кўриш мумкин.Учрашувнинг бошқа тафсилотлари келтирилмаган.* Россия ва қатор мамлакатларда тақиқланган террорчилик ташкилоти\nпокистон, хитой, афғонистон, толибон, россия\n18:29 21.09.2021 (янгиланди: 18:47 21.09.2021)\nАфғонистоннинг муваққат ҳукумати раҳбари Муҳаммад Ҳасан Охунд Кобулда Россия, Хитой ва Покистон вакиллари билан учрашув ўтказмоқда.\nТОШКЕНТ, 21 сен – Sputnik. “Толибон”* радикал ҳаракати томонидан Афғонистоннинг муваққат ҳукумати раҳбари этиб тайинланган мулла Муҳаммад Ҳасан Охунд Кобулда Россия, Хитой ва Покистон вакиллари билан учрашув ўтказмоқда. Бу ҳақда толиблар вакили Аҳмадулла Муттақий Twitter᾽да маълум қилди.\nХабарга учрашувда олинган суратлар илова қилинган. Уларда Россия президентининг Афғонистон бўйича махсус вакили Замир Кабулов, Покистоннинг Кобулдаги элчиси Мансур Аҳмад Хон ҳамда Хитойнинг Афғонистон бўйича махсус вакили Юэ Сяоюнни кўриш мумкин.\nУчрашувнинг бошқа тафсилотлари келтирилмаган.


«Шаблонний»дан одамгарчиликкача: боласи боғчага қабул қилинмаган...\n03.04.2018 17:41 0 1469\nБаъзан шундай саволлар бўладики, қандай маслаҳат беришни ҳам билмайсан киши. Мутасадди ташкилотлар қарор қабул қилаётганда сал мантиқни ҳам қўшишса ёмон бўлмасди.\nБоғчага болаларни 3 ёшдан қабул қилишни Халқ таълими вазирлиги белгилаганди. Энди вазият ўзгарди, Мактабгача таълим вазирлиги ташкил этилди. Боз устига раҳбари аёл киши. Улуғбек Иноятов балки аёлларнинг дардини ҳис қила олмагандир, ҳеч бўлмаса, Агрепина Шин шу масалада аёлларимизнинг муаммосини ҳал қилиб берса, яхши бўларди.\nОртиқча харажат, бюджетни иқтисод қилиш каби «шаблонний» жиҳатларни бир четга суриб, шунчаки оддий инсон сифатида масалани ўйлаб кўришса, деган умидим йўқ эмас.\nбоғча декрет Мактабгача таълим вазирлиги Улуғбек Иноятов Халқ таълими вазирлиги Агрепина Шин\nЖамият 05/01, 09:39\nТаълим 02/06, 13:11\nСурхондарёда боғча очадиган тадбиркорлар янада қўллаб-қувватланади — Президент


Ашхободда товуқ гўшти қимматлашгани норозиликларга сабаб бўлди\nАшхобод шаҳрида товуқ гўшти нархи ва ҳукумат олиб бораётган сиёсатга нисбатан норозилик ҳуқуқни муҳофаза қилиш органлари томонидан дарҳол бостирилди. Бу ҳақда «Альтернативные новости Туркменистана» портали хабар берди.\nНашрнинг хабар қилишича, норозиликлар Ашхободдаги Абадан тумани бозорида юз берган. Бозордагилар тозаланган товуқ гўшти келтирилишини кутиб туришган.\n«Товуқ гўшти давлат дўконларига келтирилади. Унинг нархи 14 манат этиб белгиланган. Аммо бу сафар гўшт давлат дўконларини айланиб ўтиб хусусий дўконларда бир килоси 25 манатдан пайдо бўлди. Бу тўпланганларда норозилик келиб чиқишига сабаб бўлди ва ҳақиқий тўполонга айланиб кетди», — деган нашр суҳбатдоши.\nГувоҳларнинг айтишича, тўпланганлар баланд овозда норозилик билдиришган ва дўконга киришга уринишган. Оломон орасида нархларнинг ўсиши, аҳолининг қашшоқланиши ва ишсизлик ҳақида гап-сўзлар айтилган. Кейинроқ тўпланганлар уларнинг фикрича мамлакатни шу ҳолатга олиб келган президент Гурбангули Бердимуҳамедовни танқид қила бошлашган.\nОрадан 20 дақиқа ўтгач тўпланганларни фуқаро кийимидаги кишилар ҳар тарафдан ўраб олган ва бир неча кишини тутиб ерга ётқизишган. Сўнгра улар махсус транспортга олиб чиқилган. Қолганлар эса ҳар тарафга тарқаб кетган.\nЎша куни қўлга олинганлар сони ва уларнинг кейинги тақдири номаълум, дейилади хабарда.


Номус ва ажал (қисса) - РОЗИЛИК\nHome icon Бош саҳифа»Жаҳон адабиёти»Номус ва ажал (қисса) - РОЗИЛИК\nБу хонадонга аламу ташвишлар келтирган ярадор Урусхон ортилган арава ҳовлидан чиққач, Заурнинг кўнгли сал жойига тушди. Қизининг абрекка бўлган муҳаббатига чек қўйилганига ишонч ҳосил қилиб, енгил тин олди-да, Темир билан Иналдко ўтирган хос хонасига кирди.\n-Темир,-деди Заур, афсус билан,- эшитгандирсан?\n-Ҳа, ҳозиргина Иналдко айтди,-деди Темир норозилигини яширмай, кейин пичинг билан қўшиб қўйди:-Ўғлинг кўпайибдими?\nЗаурга бу пичинг малол келса ҳам эътибор бермасликка ҳаракат қилди. Кўзини ердан узмай:\n-Бу Тбау-уац-Иланинг хоҳиши, унинг ҳукми олдида бизлар ночормиз,-деди.\n-Энди уни нима қилмоқчисан?\n-Уни... бехатар жойга жўнатдим. Хабар олиб турамиз. Тез кунда қувватга кириб олгач, боши оққан томонга кетаверади.\nҚўрғок мўъжазгина хонтахта кўтариб кирди. Хонтахта ўртасига қўйнинг қайнатилган калласи, атрофига эса ёғоч сихга терилган кабоб, бутунича пиширилган сон гўшти, истакон ва нон қўйилган эди.\nТоғдан қайтиб тушган Зураб билан Керим хос хонага кириб, дастурхонга яқинлашмай, яна девор томонда ханжарлари дастасини ушлаганларича тик турдилар.\nЗаур чап қўлига истакон олиши билан сергак турган Қўрғок шиша пўкагини очиб, уйда тайёрланган қўлбола ароқдан қуйди. Руҳоний ота ўнг қўлига бир сих кабобни олгач, осетинларга хос дуоларни ўқий бошлади. Девор томонда турган ёшлар “Омийн!” деб уни қувватлаб туришди.\nШундан сўнггина меҳмондорчилик бошланди. Ханжарлар қиндан суғурлиб, ҳар бир киши ўзи учун гўшт бўлакларини кесиб олди. Ханжар таомланаётганлар учун бу сафар санчиқ вазифасини бажарди.\nКатталарнинг меҳмондорчилиги якун топгач, ёшлар овқатланиш учун қўшни хонага чиқишди. Заур Золийхоннинг жиноятчига ёрдам берганини, овқат билан таъминлаб турганини Темирга айтсамми ё айтмасамми, деб узоқ мулоҳаза қилди. Ўйлай-ўйлай охири қисқа тарзда маълум қилиб қўйишни лозим топди. Нохуш хабарни қийналиб айтган Заур гапини: “Бўлар иш бўлиб ўтди. Агар бевошлик қилиб кўнгил қўйган бўлса ҳам, энди улар ака-сингил. Кўнгил хоҳиши шу билан ўлди”,-деб якунлади. Бу хабардан кейин иккови ҳам жим қолишди. Темирнинг жимлигидан фойдаланган Заур яна тилга кириб, яқин кунларда совчи келгудай бўлса, энди қуруқ қайтмасликларини билдириб қўйди.\nТемирга бу хабар ёқмаган бўлса-да, Заурнинг кейинги хулосаси маъқул келиб, ўз қарорини маълум қилди:\n-Мен Керимга айтаман, бу ишни энди кечиктириб бўлмайди. Эртага тонг отиши билан Зураб яна қизингга учрайди.\nБу аҳдни эшитгач, Заурнинг елкасини босиб турган ғам қояси ағанагандай бўлиб, енгил тортди. Шу қарор айтилишини кутиб тургандай, қарияларга ўрин тўшаш мақсадида хонага Золийхон билан Салимат кириб келдилар. Темир бўлажак келинининг ҳаракатларига зимдан разм солиб турди. Унда кўнгилни хира қиладиган унсур ёки ота ризолигига қарши исён ўтини кўрмагач, кўнгли хотиржам топди. Қизлар вазифаларини бажариб чиқиб кетишгандан сўнг Заур меҳмонининг ечинишига кўмаклашди. Бу орада Қўрғок кириб отасининг этигини тортиб қўйди. Заур меҳмонни кўрпага ўраб, унга хайрли тун тилади.\nҚарияларга ўрин тўшаб чиққан Салимат қўшни хонада овқатланиб ўтирган Керим билан Зурабга энг охирги янгиликни – абрекнинг ўғил ҳуқуқига эга бўлиб қолганини, уни бу ердан номаълум томонга олиб кетишганини билдирди. Керим “Бу қанақаси бўлди?” деган маънода дўстига ажабланиб қаради. Бу янгиликдан мамнун бўлган Зураб “йўлимиздаги энг асосий тўсиқ олиб ташланибди!” дегандай мийиғида кулиб қўйди.\nТонг отиши билан Керим отасига учраб, ҳозироқ Кадгаронга бориб, мўътабар қариндошларидан бир нечтасини Цагат Ламардонга совчиликка йўллашини илтимос қилди. Золийхоннинг Урусхонга муносабати Темирни бир оз ҳавотирга солиб турган бўлса-да, ўғлининг раъйини қайтармади. Аммо одатга мувофиқ аввал қиздан ризолик олишни талаб қилди.\nОта-ўғил совчилик масаласини ҳал қилаётган пайтда ичкари уйда Заур қизи билан ҳудди шу мавзуда гаплашаётган эди. Салимат уйига чиқиб кетган, ожиза кампир эса дераза ёнидаги курсисида уларнинг гапларига қулоқ солиб, жимгина ўтирарди.\n-Золийхон,-деди ота босиқ оҳангда,-сен абрекка яна ёрдам бердинг. Арқонни ким кесганини билмайди, деб ўйлаяпсанми?\nЗолийхон жавоб бермайди. Қайсар қизнинг кўзлари қатъийлик билан ёнади. У ўз муҳаббатини ҳимоя қилиш учун курашмоғи лозимлигини билади. Севгилисидан фақат ўлимгина айириши мумкинлигини отасига айтгиси келади. Бироқ фарзандлик бурчими ё қизлик ҳаёсими, гапиришга йўл қўймайди.\n-Золийхон, мен сени айбламоқчи эмасман,-деди Заур оғир тин олиб,-сени Тбау-уац-Иланинг ўзи жазолайди. Сени бу жазодан асраб қолишга мен ҳам ожизман.\n“Ҳа, бу турган гап, жазо олишим тайин”, деб ўйлайди нодон қиз.\n-Шаккокка кўнгил қўйганинг учун, у малъунга ёрдам берганинг учун ҳам жазолайди,-деб илова қилди Заур.\n“Гуноҳим шунинг ўзигина бўлса қанийди, мен қадамжога ҳам киришга журъат этдим”, деб ўйлайди гуноҳкор қиз.\n-Кўзларинг айтиб турибди: уни ҳали ҳам севасан. Сен муҳаббатнинг нечоғли телба эканини ҳис қилмаяпсан. Эсингни йиғ, тентак севгининг оловидан эҳтиёт бўл, куйиб қолма! Ҳозирданоқ худонинг қаҳрига учрадинг. Сени деб бутун уруғ-аймоғимиз шармандаи шармсор бўлди. Агар шу нафасдан бошлаб у куфронийдан воз кечмасанг, уни энди акам демасанг, билиб қўй, худонинг қаҳри сени изма-из таъқиб этаверади. Кўргулигинг фақат ва фақат ғам-қайғу бўлиб қолади!\nБу огоҳлантиришдан сўнг Золийхон отасига итоат этгандай бошини эгди. Аммо у бу онда отаси ҳузурида эмас, ўзининг аламли тақдири олдида таслим бўлган эди. Унинг лабларидан Заур кутмаган сўзлар учди:\n-Тақдирим ёзуғидан қочиб қутула олмайман, ҳаёт роҳати энди менга бегона, қолган умримни азоб-уқубатда ўтказишимни билиб турибман,-деди у ажиб бир мусиқий ғамгинлик билан. Кейин бошини кўтарди, аҳдини дадил айтди:-Мен ундан воз кечолмайман!\nЗаур ўзини босолмай, ғазаб билан ўрнидан туриб кетди:\n-Тентак! Нима деяётганингни биляпсанми? Энди у сенинг севгилинг эмас, идрок қиляпсанми – энди у аканг! Ўз акангни севмоқчимисан? Ҳеч қачон бундай бўлмаган, бўлмайди ҳам!\nБу таъкиддан сўнг у чўчиб тушди. Дарвоқе, бу ҳақда ўйламаган экан-а! Урусхон ўз жонини сақлаб қолиб, муҳаббатларини эса азобли ўлимга ҳукм қилиб қўйибди-ку?!\nЗаур қизининг сукут сақлаб, ўйга толиб қолишидан фойдаланиб, гапини кескинроқ оҳангда давом этди:\n-Акасига муҳаббат изҳор этиш бахти қароликнинг ўзгинаси! Майли, мен шармандалик балчиғига баттар булғанайин, майли, онанг шўрлик беҳаё қизининг дардида эзилиб адо бўлсин! Бизни ўйламай қўяқол. Лекин севгингдан кечмасанг, Урусхоннинг бошига бундан беш баттар балолар ёғилади. Кулфат ботқоғига ботиб, ит азобида ўлади у! Сенга шу керакми?!\nҚиз “йўқ”, деган маънода бош чайқади: Урусхонга аталган балолар унинг бошига ёғила қолсин! Отаси буни тушунармиди?\nЗаур буни тушунмасди, тушунишни ҳам истамасди. Шу боис қизини аччиқ гаплар савағичида савалашни давом этди:\n-Унинг ўзи била туриб шундай қилди. Унга “ўғлим бўла қолгин”, деб таклиф қилганимда мендан ўпкаласанг бўларди. Унинг ўзи сенга эр эмас, ака бўлишни хоҳлаб аёллар бўлмасига кирди. Бунинг учун уни айблама. Урусхон ақлли одамнинг ишини қилди, отасига раҳмат! Сени ғавғолардан озод этиб, бахтли турмушинг учун шароит яратиб берди.\nЗолийхон отасининг бу гапларини маъқуллай олмасди. Жон аччиғидаги Урусхоннинг танлаган йўли оқибатини ўйлаб кўрмаганлигига у аниқ ишонади. Золийхон отасига эътироз билдиролмай онасига нажот кўзи билан қаради. Йиллар давомида эрига бирон марта эътироз билдирмаган, урф-одатлар талабига ҳамиша бўйсиниб яшаган ожиза кампир бу онда нима қилсин? Бош ирғаб, тасдиқ ишорасини қилишдан ўзга чораси йўқ-ку... Қизини ҳимоя қилиши учун бирор асоси борми унинг?\nЗолийхоннинг онасидан нажот кутиши саҳродаги ташна одамнинг булутсиз осмондан ёмғир исташи каби амалга ошмас ҳолат эди. У бошини эгиб, чорасиз одамнинг овозида пичирлади:\n-Ота, мен уни унута олмайман. Унутишга қурбим етмайди.\n“Гапларим таъсир қиляпти, қизим ўз ҳаддида туради, итоатда бўлади”, деб умид қилаётган Заур бу гапдан кейин вулқон каби портлаб кетди:\n-Сен уни унутишга мажбурсан! Бу фақат менинг истагим эмас, бу – тақдир тақозоси! Урусхон ҳам шундай бўлишини хоҳлайди. Чунки бу Тбау-уац-Иланинг қарори!-Шундай деб қизи томон бир қадам қўйди:-Буни худонинг бир жазоси деб қабул қилсанг ҳам бўлади.\nЗолийхоннинг бардош жоми тўлиб-тошди. Энди чидай олмади:\n-Она, онажон! Менга ёрдам бер! Мени бу балолардан қутқар!-деб фарёд қилди-ю, ожиза қаршисида тиз чўкди, паноҳ истаб, бошини унинг тиззаларига қўйди.\nОна жабрдийда қизининг бошини меҳр қўллари билан силади. Нурсиз кўзлари ёшланди.\n-Золийхон, қизгинам, отангнинг сўзидан чиқма,-деди титроқ овозда.-Шундай қилсанг Тбау-уац-Иланинг қаҳридан ўзинг ҳам қутуласан, севганингни ҳам балолардан асраб қоласан. Аввал севган бўлсанг ҳам, энди бу ёғига уни ўз аканг ўрнида кўришинг керак. Бошқа чоранг йўқ.\nОжизанинг хаста овозини Заурнинг дағал товуши босди:\n-Тбау-уац-Ила сени Керимга хотин бўлишингни ирода этган. Сен энди худо билан баҳслашмоқчимисан? Худо қаршисида ким эканингни унутяпсанми?\nУнинг бу сўзлари кеч топилиб, эрта йўқотилаётган муҳаббатни ўлимга ҳукм қилувчи аҳд бўлиб жаранглади. Бу ҳукм жаранги деворларга урилиб янада кучлироқ акс- садо бергач, гўё ҳисобсиз найзаларга айланди-ю, севги оташида куяётган қиз қалбини илма-тешик қилиб юборди.\n-Ҳадемай Зураб келади. “Керим совчиларни юбораверсинми?” деб сўраса қайсарлик қилиб ўтирмай “хўп”, деб жавоб берасан, уқдингми?\nҚиз норозилигини бош чайқаш билан ифода этди.\n-Сен “хўп”, деб розилик берасан,-деб янада қатъий оҳангда таъкидлади руҳоний ота.-Худо уни сендан ажратиб, кўз илғамас узоқларга кетишини ирода қилди. Худонинг унга атаб қўйган жазосини юмшатаман, десанг “хўп” дейсан.\nКейинги изоҳ Золийхонни тамоман енгди. У отасининг ҳукми адолатли эканини тушунди. Аммо тан олишга қурби етмади. Ақли кўнгани билан беҳаловат юраги норози эди.\n-Худодан қўрқишинг керак,-деб давом этди Заур.-Онанг билан менга, яна... аканг Урусхонга бўлган меҳринг ҳаққи-ҳурмати розилик берасан. Унинг ҳаётини тавқи лаънатлардан қутқариб, умрбод бахтли ҳаёт кечириши учун ҳам муҳаббатингни қурбон қилишинг керак!\nИложсиз қиз енгилганини тан олди. Бироқ буни сўз билан ифода этишга ўзида куч топа олмади. Заур бир оз сабр қилгач, яна сўради:\n-Хўп,-деб шивирлади қизнинг жонсиз лаблари,-Урусхон, сен учун, фақат сен учун “хўп” деяпман...


Роналдудан хет-трик, "Интер" — чемпион? А Серия 27-тури ҳақида / CHAMPIONAT.asia\nРоналдудан хет-трик, "Интер" — чемпион? А Серия 27-тури ҳақида\nТеглар : Ювентус Интер Женоа МиланЭлдор Шомуродов\nИталия чемпионатининг 27-тур учрашувлари ортда қолди.\n"Интер" яна ғалаба қозонди\nУмуман олганда "Интер" Туринда доим қийналади. Тўғри, бу сафар ўйин стартидаёқ меҳмонлар ҳисобни очишлари мумкин эди. Перишичнинг узатмасидан кейин Лаутаронинг берган зарбасига бироз аниқлик етишмади. Унданда қулайроқ имконият Сильверида бўлди, лекин Вердининг узатмасидан кейин унинг бош билан йўллаган тўпини Ханданович бир амаллаб қайтариб юборди. Кейинги вазиятда Лукаку тўпни дарвоза чизиғидан қайтариб қолди. Умумий олиб қарасак, бўлим кўпроқ якка курашлар, айниқса майдон марказидаги беллашувлар билан ўтди.\nТанаффусдан кейин "Интер" босимни кучайтирди, аммо комбинацион ўйин кўнгилдагидек чиқмаётганди. Асосий хавф фақатиган қанотдан ҳаволатиб узатилган тўплардан кейин бўлди. Кўп нарса майдонга Эриксен тушганидан кейин ўзгарди. Датчаниялик Лукакуга ажойиб узатмани амалга оширди, Ромелу тўпни олдинроқдаги Лаутарога йўллади ва аргентиналикни жарима майдони ичида йиқитишди - пенальти. Нуқтага бельгиялик ҳужумчи яқинлашди ва ишончли тарзда имкониятдан унумли фойдаланди. "Интер" кўп ўтмай иккинчи голни уриши мумкин эди, лекин ҳимоячилар унутиб қўйган Хакимининг зарбасини Сиригу оёқлари билан қайтаришни уддалади. "Торино" эса ўз навбатида стандартдан фойда чиқара олди, Санарабия "тўполон бўлаётган" жарима майдончаси ичида, тўпни дарвозага йўллашни уддалади. "Торино" ҳимояга қайтди ва кучли қаршилик кўрсата бошлади. Бироқ "Интер" барибир ниятига етди. Бу ўринда ўйинчи алмаштириш иш берганини таъкидлаб ўтиш лозим. Алексис ўнгроқдан идеал узатмани амалга оширди ва Лаутаро мўлжалда адашмади. "Интер" муҳим ғалабани қўлга киритди, лекин жамоага танффус зарурлиги яққол кўриниб турибди.\n"Ювентус" "Кальяри"ни енгди\nЕЧлдан чиқиб кетгач "Ювентус" томон анча-мунча тошлар отилгани ҳеч кимга сир эмас. Шу сабабли ҳам "Кальяри"га қарши беллашув ўта муҳим эди. Меҳмонлар ишни пайсалга солиб ўтиришмади, Куадрадо бурчак зарбасини амалга оширди ва ҳавода муаллақ туриб қолган Криштиану 10-дақиқадаёқ ҳисобни очди. "Ювентус" чиндан ишга жиддий киришгани сезилиб турарди. Кўп ўтмай Федерико Кьеза ажойиб узатма билан Моратани тўп билан таъминлади, лекин унинг яқин масофадан берган зарбасини голкипер бартараф эта олди. Яна бир неча дақиқа ўтиб, "Ювентус" пенальти тепиш имкониятига эга бўлди ва Роналду дубль қайд этди. Бу голдан кейин "Кальяри" туринликлар "байрамини" буза олмаслиги амалда маълум бўлди, лекин меҳмонлар босимни давом эттиришди. Кьеза бу сафар Роналдуга ассистент ролида иштирок этди ва португалиялик жарима майдонида ҳимоячиларни чалғитиб, дарвозани аниқ нишонга олди. Бўлим сўнгигача "кекса синьора" орадаги фарқни янада йириклаштириши мумкин эди, лекин тўп дарво тўрига бориб тушишни истамади.\nИккинчи бўлимда "Кальяри" бироз ўзига келди ва ҳужум қила бошлади. Шенсни ҳам майдондалигини эслатишига тўғри келди. Айниқса Мариннинг узоқ масофадан йўллаган зарбаси хавфли чиқди, польшалик посбон тўсин остига кетаётган тўпни қайтаришни уддалади. Кейинги вазиятда Цаппа ыанотдан тўпни жарима майдонига етказди, у ерда эса ҳимоячилар негадир Симеонени ёлғиз қолдиришганди ва кичик Симеоне осонлик билан дарвозани ишғол этди. Аммо қолган дақиқаларда "Кальяри" "бьянконери" ҳимоясини ортиқ дезовта қила олмади. Натижада, "Ювентус" ғалаба қозониб "Интер"ни таъқиб қилишга жиддий киришди.\n"Милан" қоқилди, "Наполи" эса юқори ўринлар учун курашга қўшилгандек\nЕвропа Лигаси учрашуви билан солиштирганда "Милан" "Наполи"га қарши беллашувни анча фаол бошлади. Чалханоглу айланма зарбаси билан ҳисобни очиши мумкин эди, лекин тўп дарвозадан бироз юқорироқдан ўтиб кетди. "Наполи" эса секин-аста ўзига кела бошлади ва ўйин тизгинини ўз қўлига олди. Қизиғи, икки бор зарба бериш учун қулай нуқтада ярим ҳимоячи Зельински пайдо бўлди. Ҳар икки жамоада чарчоқ аломатлари барибир сезилар ва бўлимда хавфли вазиятлар бўлмади ҳисоби.\nЛекин иккинчи бўлим аввалида "Наполи" яхши ҳужум уюштира олди. Яна Зельински бош ролларда, Петрнинг ажойиб узатмасидан кейин Политанонинг берган зарбаси олдида Доннарумма ожиз қолди. Ўтказиб юборилган гол "Милан"га ёмон таъсир қилди ва жамоа ҳужумга бориш, ҳисобни тенглаштиришга уриниши ўрнига, "Наполи" голга яқинроқ эди. Фақатгина ўйиннинг сўнгги дақиқаларида "Милан" "уйғонди" ва бир нечта хавфли вазиятлар яратишга муваффақ бўлди. Ҳисобни тенглаштириш учун Ребичда яхши имконият бўлди, лекин Оспина жамоасини голдан қутқарди. Ребич охир-оқибат учрашув қайдномасига кирди, аммо пенальти ишлашга урингани учун футболчи қизил карточка ишлаб олди ва майдонни қолганлардан эртароқ тарк этди. "Наполи" анча муҳим ғалабани қўлга киритди ва энди "Ювентус" билан қолдирилган баҳсдаги курашга тайёргарлик кўради, "Милан" эса ниманидир ўзгартирмаса, жамоа бунданда ёмонроқ вазиятга тушиб қолиши ҳеч гап эмас.\nАлбатта, Гасперини режаларининг бир четида "Реал" билан бўлажак учрашув ётарди, лекин бу ўйинни ҳам бергамоликлар анча тетик бошлашди. Муриэлнинг жаримадан узатган тўпини Пашалич дарвозага тўғрилаб қўймоқ бўлди, лекин мўлжалда бироз адашди. "Специя" ҳам омадини ҳужумдан излаши ҳеч кимга сир эмас, вазиятларнинг бирида Риччининг зарбасидан кейин Спортьелло катта қийинчилик билан тўпни қайтаришни уддалади.\nТанаффусдан кейин эса "Аталанта" янада кўпроқ куч билан ҳужумга ташланди. Пашалич ижросидаги прессинг иш берди ва унинг ўзи қанотдан Иличич узатган тўпни қабул қилиб, иккинчи уринишда ҳужумни якунлади. "Аталанта" рақиб ўзига келишини кутиб ўтирмади ҳам. Орадан 2 дақиқа ўтиб Госенс боши билан тўпни Муриэлга етказди, ҳужумчи эса ажойиб зарба билан рақиб посбонини доғда қолдирди. Пашалич эса мезбонлар сафида энг фаол ўйинчи бўлди. У доим ҳам асосий таркибда майдонга тушмайди, лекин бу сафар имкониятидан ажойиб тарзда фойдаланди десак, муболаға бўлмайди. Аввалига у Госенснинг узатмасидан кейин боши билан хавфли зарба йўллади, кейинроқ эса жарима майдони ичида Сапатадан узатмани қабул қилиб, тўпни дарвозабоннинг ёнидан ўтказиб, нишонга аниқ йўллади. Шу ўринда ҳужумкор футболни хуш кўрувчи "Специя" ҳам майдонни голсиз тарк этиши адолатдан бўлмасди. Пикколи кўплаб футболчилар бир нуқтада тўпланиб қолганига қарамай, тўпни дарвозага йўллай олди. Охирги дақиқаларда "Аталанта" ҳисобни йирик кўриниш хосил қилишини таъминлаши мумкин эди, лекин бергамоликлар имкониятлардан унумли фойдаланишда оқсашди. "Милан" билан орадаги фарқ энди бор йўғи 4 очко ва юқори ўринлар учун кураш энди бошланди.\nШунингдек, "Лацио" "Кротоне"дан, "Фиорентина" эса "Беневенто"дан кучлироқ. "Женоа" ва "Удинезе" муроса кўчасини танлашди.\n16 мар 13:42:31\nMen Milan muxlisiman. Milanni imkoniyati deyarli yo‘q. Yuve esa chempion bo‘laverib z qivordi. SHuning uchun Inter chempion bo‘lishini istayman\nMen Milanni chempion bo'lishini istagandim lekin hozirgi paytda buni iloji yo'q Yuventusdan ko'ra Inter chempion bo'lgani yaxshi\n16 мар 12:25:38\nHa albatta Napoli\n16 мар 12:19:51\nLekin bu g‘alaba degani emasku. Raqib ham kalyari yoki Krotone emas.\n16 мар 12:11:51\nYuventusda bitta zahira o'yini bor\n16 мар 12:06:25\nBitta Inter emas, hammasi. Milan deyarli kurashdan chiqdi. Yuve esa o‘n ochko ortda. Inter zo‘r formada\n16 мар 12:03:44\nInter xali achko yo'qatadi\n16 мар 11:43:45\nman ham inter chempion bo'lishini hohlayman har yil yuve chempion bo'lib zerikarli bo'lib qoldi A seriya ham\n16 мар 11:28:38


206-сон 14.07.2011. Ўзбекистон Республикаси давлат муассасалари тиббиёт ва фармацевтика ходимлари меҳнатига ҳақ тўлаш тартиби ва шартлари тўғрисидаги низомга ўзгартириш ва қўшимчалар киритиш ҳақида\nЎзбекистон Республикаси давлат муассасалари тиббиёт ва фармацевтика ходимлари меҳнатига ҳақ тўлаш тартиби ва шартлари тўғрисидаги низомга 2-иловага киритилаётган ўзгартириш ва қўшимчалар\nҲужжат 14.07.2011 санаси ҳолатига\nЎзбекистон Республикаси Вазирлар Маҳкамасининг «2011 — 2015 йилларда Ўзбекистон Республикасида сил касаллиги билан касалланишни камайтиришга доир қўшимча чора-тадбирлар тўғрисида» 2011 йил 5 мартдаги 62-сон қарорига мувофиқ Вазирлар Маҳкамаси қарор қилади:\n1. Вазирлар Маҳкамасининг 2005 йил 21 декабрдаги 276-сон қарори (Ўзбекистон Республикаси ҚТ, 2005 й., 12-сон, 64-модда) билан тасдиқланган Ўзбекистон Республикаси давлат муассасалари тиббиёт ва фармацевтика ходимлари меҳнатига ҳақ тўлаш тартиби ва шартлари тўғрисидаги низомга 2-иловага иловага мувофиқ ўзгартириш ва қўшимчалар киритилсин.\n2011 йил 14 июль,\nВазирлар Маҳкамасининг 2011 йил 14 июлдаги 206-сон қарорига\n1. I бўлим номига «ставкасига» сўзидан кейин «(лавозим маошига)» сўзлари қўшилсин.\n2. II, IV, VI ва VII бўлимлар номидаги «схемали лавозим (ойлик) маошлари (ставкалари)ни» сўзлари «тариф ставкасига (лавозим маошига) устамаларни» сўзлари билан алмаштирилсин.\n3. III бўлимда:\nа) бўлим номидаги «схемали лавозим (ойлик) маошлари (ставкалари)ни» сўзлари «тариф ставкасига (лавозим маошига) устамаларни» сўзлари билан алмаштирилсин;\n«Ногиронлар ва уруш фахрийлари учун госпиталлар»;\nтўртинчи хатбошидаги «сил касалликлари муассасаси штатида турадиган дорихоналарнинг ёрдамчи ходими» сўзлари чиқариб ташлансин;\nв) 3.2 ва 3.3-бандлар ўз кучини йўқотган деб ҳисоблансин;\nг) 3.4-банднинг биринчи хатбоши қуйидаги таҳрирда баён қилинсин:\n«3.4. Санаторий мактаб-интернатлари, чақалоқлар уйлари ва болалар боғчалари, болалар яслилари, ясли-боғчалардаги, умумий типдаги чақалоқлар уйларидаги гуруҳлар. Сил касалига, сил касали интоксикациясига, сил касалининг енгил ва йўқоладиган шаклларига чалинган болалар учун муассасалар ва гуруҳлар бунга кирмайди»;\nд) 3.22-банднинг биринчи хатбошидаги «ва сил касаллигига чалинган беморлар» сўзлари чиқариб ташлансин.\n4. V бўлим номи қуйидаги таҳрирда баён қилинсин:\n«V бўлим. Ушбу Рўйхатнинг I ва III бўлимларида назарда тутилган икки ва ундан кўп асослар бўйича тариф ставкасига (лавозим маошига) устамаларни 40 фоизга ошириш ҳуқуқини берадиган шароитлар мавжудлиги муносабати билан уларда ишлаш тариф ставкасига (лавозим маошига) устамаларни ошириш ҳуқуқини берадиган муассасалар, бўлинмалар ва лавозимлар».\n5. Қуйидаги мазмундаги IX бўлим қўшилсин:\n«IX бўлим. Уларда ишлаш тариф ставкасига (лавозим маошига) 50 фоиз миқдорида устама олиш ҳуқуқини берадиган, соғлиқ учун ўта хавфли ва меҳнат шароитлари ўта оғир бўлган муассасалар, бўлинмалар ва лавозимлар.\n(Ўзбекистон Республикаси қонун ҳужжатлари тўплами, 2011 й., 29-сон, 302-модда)


Бахтиёр Ҳайдаров. Соҳибқироннинг қиличи | www.ziyouz.uz\nБош саҳифа Илм ва фанТарихБахтиёр Ҳайдаров. Соҳибқироннинг қиличи\nТемурийлар тарихи давлат музейининг бурчагида ойна остида бир сурат бор. Дамашқий қиличнинг сурати. Унинг тагида қисқагина изоҳ ёзилган: “Амир Темурнинг қиличи”.\nCоҳибқирон “Тузуклар”ида шундай ёзган:\n“Қилич кўтариб жанг майдонига отилдим ва шу тариқа дунёда ном чиқардим”.\nАмир Темур “Таржимаи ҳол”ида айтишича, ҳаёти мобайнида беш нарсага қатъий эътиқод қўйиб, уларга доимо амал қилган: Оллоҳ, тафаккур, қилич, имон ва китоб (битик)дир.\nСоҳибқирон ёшлигидан қилич кучи устувор бўлган муҳитда ўсиб-улғайган. Аммо исломий таълимотни чуқур ўзлаштирган Амир Темур Амир Кулол ва Абубакр Тойободий каби пири комилларнинг насиҳатларига амал қилиб ҳарбий қудратни адолатга хизмат қилдирди.\n“Қайси ишни чораю тадбир билан битиришнинг иложи бўлса, унда қилич ишлатмадим”, — дейди Соҳибқирон.\nАмир Тарағай ўғлининг катта ҳаёт йўлига қўлда қилич билан чиқаётгани ва умуман, унда баҳодирона жанговарлик хусусиятлари устунлигидан ниҳоятда севинади…\n“Бургаси кўп қоронғи уй”даги олтмиш икки кунлик тутқунлик!\n“Тузуклар”да кейинги воқеалар ўзига хос вазминлик билан шундай ҳикоя қилинади:\n“Ундан қутулиш чорасини излаб, ўз-ўзим билан кенгашдим ва Тангрининг инояти етиб, баҳодирлигим тутди. Кучли ва чаққон билакларим иш бериб, соқчилардан бирининг қўлидан қиличини тортиб олдим-да, уларга ҳамла қилган эдим, бариси қочиб қолди.\nҚилич кўтарганимча, тўғри Алибекнинг устига бостириб кирдим. Мени кўргач, ҳуши бошидан учди. Қилган номуносиб ишидан пушаймон бўлиб, мендан узр сўради. Отларимни, яроқ-жабдуқларимни ҳозирлатиб, менга бир ориқ от ва бир қари туя тортиқ қилган бўлди. Оғаси Муҳаммадбек менга атаб юборган бир қанча совға-саломларини эса очкўзлик қилиб ўзига олиб қолди. Сўнг кетишимга рухсат берди”.\nОлтмиш икки кун ноҳақ азобланган баҳодир қўлида қилич, кўзлари ёниб шердай важоҳат билан ғанимнинг қаршисида тўсатдан пайдо бўлишини тасаввур қилинг! Интиқом ўтида ёнган йигит бир зарб билан золим ҳокимни нариги дунёга жўнатиши мумкин эди. Аммо у қасос олишга шошилмайди. “Таржимаи ҳол”да ёзилишича, худди шу дамда Алибек Жониқурбоний оғаси Муҳаммадбекдан нома олган бўлиб, унда Амир Темурга ёрдам кўрсатиш сўралган эди…\n“Қиличим ўткир бўлса-да, ўйлаб қинидан чиқардим, ширин сўз айтиб, ғанимнинг имон топмоғига йўл очдим”, — дейди у.\n1379 йили учинчи марта Хоразмга юриш чоғида Хоразм ҳокими Юсуф Сўфининг бошига қизиқ фикр келади. У икки тараф кишиларининг қони тўкилмаслиги учун ўзи Амир Темур билан яккама-якка олишмоқни истайди. Соҳибқирон бу таклифга рози бўлади. Амир Сайфиддин барлос унга ўзининг қимматли ҳаётини таҳликага солмасликни тавсия қилса-да, Амир Темур унинг гапига кирмай, жанг майдонига бир ўзи етиб келиб, “жуда қаттиқ товуш билан душманини чақирди” (Ҳерман Вамбери). Беҳад таҳликага тушган рақиб эса ўз даъватидан тониб, жанг майдонига чиқмайди. Тарихчининг ёзишича, жанг арафасида ўзини йўқотиб қўйган Юсуф Сўфи рақибининг ҳақоратларини унсиз тинглаб ўтиришдан бошқа илож тополмайди.\nСолномада ушбу жанг билан боғлиқ яна бир эътиборли воқеа дарж этилган: кўп ўтмай, Амир Темур қароргоҳига Термиздан қовун келтиришади. Соҳибқирон олтин патнисда рақибига қовун юборади. У қовунни сувга улоқтириб, патнисни мулозимларидан бирига совға қилади. Амир Темур Юсуф Сўфига Термиздан келтирилган қовунни юбориб, унга номардлик қилиб жанг майдонига чиқмаганлиги, унинг номақбул хатти-ҳаракатига рамзий ишора қилади. Маълумки, азалдан Термизга “Мардлар шаҳри” деган таъриф берилган. Бу ишорада мардлар шаҳридан келган қовунни еб, сенга ҳам озгина мардлик юқсин, маъносидаги шама бор эди.\n1393 йил майида Шероз яқинидаги жанг айниқса қалтис кечган. Бу ҳақда француз тарихчиси Люсйен Кэрэн шундай ёзади:\n“Тўс-тўполон орасида асосий қўшиндан ажралиб қолган Темур ва унинг хос мулозимларини кўрган Шоҳ Мансур ўзига содиқ аскарлари билан улар устига отилди.\nБироқ Шоҳ Мансурнинг ажали етган эди… ”\nВоқеанинг давоми ҳақида “Темур тузуклари”да қуйидагиларни ўқиймиз:\n“Агар ғаним бостириб келиб чоповул, шиқовул, баронғор ва жавонғор фавжларини маҳв этиб, ўзини лашкарнинг қўл фавжига етказса, у чоғда султон шижоат оёғини сабр узангисига маҳкам тираб, душманни даф қилиб йўқотиш учун олдинга ташлансин. Чунончи, мен Шоҳ Мансур билан жангда шундай қилдим. У ўзини менга етказди ва у билан юзма-юз тўқнашдим, токи уни ҳалокат туфроғига қормагунимча урушдим”.\nДоғистон, 1395 йил. Терек соҳили. Улуғ Амир кўрнамак Тўхтамишга қарши учинчи бор лашкар тортишга мажбур бўлади. Шу йилнинг 15 апрелида Терек дарёси соҳилида қудратли Олтин Ўрда давлати тақдирини ҳал этган улкан муҳораба бошланган. Кўпсонли, яхши қуролланган, тажрибали ва маккор ёв устидан зафар қучишда саркарданинг буюк маҳорати ва жангдаги шахсий ибрати асосий омил бўлди. Жанг асносида душманнинг сараланган гуруҳи Шоҳ Мансурнинг қўлидан келмаган ишни амалга оширишга, яъни Мовароуннаҳр лашкарларини талвасага солиш учун Амир Темурни ўлдирмоқчи бўладилар. Шу мақсадда улар Соҳибқиронни қўриқчиларидан анча узоққа чалғитиб, тезда бир неча аскари билан қуршаб оладилар. Cолномачининг ёзишича, “камонининг ўқлари тугаган, найзаси синган” Амир Темур “шамширини тинмай ишлатиб” оддий навкар каби мардона жанг қилган.\n…1405 йил, 18 феврал. Ўтрор ҳокими Бердибекнинг саройида буюк лашкарбоши, давлат арбоби Амир Темур ибн Тарағай уч марта “Ло илоҳо илло Оллоҳ”, дея такрорлаб жон берди. Шундай қилиб, Хитой устига юриш режаси унинг вафоти туфайли бекор қилинди ва Амир Темур жасадини Самарқандга олиб бориш Хўжа Юсуфга топширилди.\nТарихчи Ибн Арабшоҳнинг ёзишича, дастлабки вақтларда Амир Темурнинг қабри устига унинг қимматбаҳо либослари ёпилган. Хонанинг деворларига эса унинг жанговар яроқ-аслаҳалари осиб қўйилган. Бу жиҳозларнинг барчаси қимматбаҳо тошлар билан безатилган бўлиб, энг арзонининг баҳоси бир вилоят солиғининг баҳосига тенг келарди. Гумбазнинг шифтида эса осмондаги ёрқин юлдузлар мисоли олтин ва кумуш қандиллар осилиб турарди. Мақбаранинг ичига ипак ва бахмал гиламлар тўшаб қўйилган.\nМақбара ичини бундай ошиқча нарсалар билан безаш шариатга тўғри келмас эди. Шунинг учун 1409 йилнинг май ойида Самарқанд тахтини эгаллаган Шоҳрух Мирзонинг буйруғи билан бу ердаги ошиқча ашёлар йиғиштирилиб, қимматбаҳолари хазинага топширилди. Балки, уларнинг ичида Соҳибқирон шамшири ҳам бўлгандир? Ҳар ҳолда, мақбара ичидаги қимматбаҳо буюмлар 1409 йилгача турган бўлса, демак, исрофгар шаҳзода Халил Султоннинг ҳукмдорлик давридан “талофатсиз” чиққан, дейиш мумкин. Соҳибқироннинг “энг арзони бир вилоят солиғининг баҳосига тенг келадиган” жанговар аслаҳалари ва яроқлари хазинада қанча вақт сақланган экан? Тарихий манбаларда Амир Темур қиличи ва яроғ-аслаҳалари тўғрисидаги маълумотлар унинг вафотидан сўнг орадан 300 йилдан зиёд вақт ўтгач, яна тилга олинади. Аммо бу гал… Келинг, миллатимизнинг энг тушкун ва аламли кунлари тарихига бир назар солайлик.\nСамарқанд, 1740 йил…\nАштархонийлар сулоласининг сўнгги вакили Абулфайзхон ҳукмронлигининг сўнгги кунлари. Маҳаллий тўралар ва уруғлар ўртасидаги тинимсиз қонли низолар оқибатида Бухоро хонлиги номигагина давлат сифатида яшаётган эди. Юртга ёв келганда, давлатни пароканда қилган бу амалдорлар юртнинг бор-буд бойликларини ёвга пешкаш қилишдан ўзга чора топмадилар…\n…Қилич ҳақидаги кейинги маълумот ўтган асрнинг бошларига тегишли. Инглиз олими Жексон 1903 йилда Амир Темур қиличини Теҳрондаги сарой музейида кўрганлигини ёзиб қолдирган.\n“Салтанат тўнини кийгач, тинчлигу соғлигим кетди, ўз тўшагимда роҳатда ухлаш ҳузур-ҳаловатидан воз кечдим”, — деб ёзган Соҳибқирон бобомиз ўз “Тузуклар”ида. Афсуски, ҳукмронлик тахтига ўтирган кейинги сулолалар ғафлат уйқусига берилганлар. Ваҳоланки, Амир Темур ўгитлари барча авлодлар учун бирдек дастурамал бўлиши лозим эди.\nТақдирни қарангки, Турон султонига тегишли бу қилич жаҳонгирнинг ватанидан йироқда турибди. Уни кейинги авлодлар сақлай олмадилар, Соҳибқирон васият қилганидек, “номус ва шараф билан” тута олмадилар. Бу бебаҳо меросга муносиб эгалик қила олмадилар!\nОрзуга айб йўқ. Бу қилич истиқлолга эришган авлодларга қайтарилса, нақадар улуғ иш бўлар эди. Бу қилич қаршисида мустақил юртимиз аскар ўғлонларининг “Ҳарбий қасамёд” маросимлари ўтказилса, нақадар ярашарди!\n…Мен киби узун салтанат сурмак истасангиз, қиличингизни яхши ўйлаб чекингиз. Бир даъфа чеккандан сўнгра-да уни усталик-ла қўллангиз. Орангизга нифоқ тухумлари экилмаслиги учун кўп диққат бўлинг…\n«Ўзбекистон адабиёти ва санъати» газетасининг 2002 йил 49-сонидан олинди.\n← Аввалги Аввалги Ҳамидулла Дадабоев. Соҳибқирон ишончини қозонган саркардалар\nКейинги → Кейинги: Пиримқул Қодиров. Амир Темурнинг оламшумул ижодий мероси


Масиҳий муаллим: Ишончни парвариш ҳақида\n“Имон учун бўлган улуғ курашда жон-жаҳдинг билан ҳаракат қил, абадий ҳаётни қаттиқ ушлаб тур. Худо сени шунинг учун даъват этган, сен улуғ имонни кўп гувоҳлар олдида очиқ тан олгансан.” 1-Тимўтийга 6:12\n“Улуғ курашда астойдил курашдим, умр довонини ошиб бўлдим, имонни сақладим.” 2-Тимўтийга 4:7\n1-Тимўтий 6:12-оятда қуйидаги маънодаги сўзлар ёзилган: “Ажойиб имон курашида жон-жаҳдинг билан жанг қилгин.” Кўп имонлилар шу оятни нотўғри тушуниб, биз демак танамиз билан жанг қилишимиз ёки курашимиз керак, деб ўйлайдилар. Мен ҳам илгари шу оятни тўлиқ тушунмас эдим. Шу сўзларни аниқ маъносини келтирайлик: нажот топиш учун биз Исо Масиҳга ва У хочда биз учун қилган ишига (гуноҳимиз учун ўлиб қайта тирилганига) ишонган эдик; энди эса шу имонни доим Исо Масиҳга қаратишимиз керак ва бу энг оғир курашдир. Демак имон кураши деганда ҳар доим ишончимизни Исога қаратишимизни тушунамиз.\nЮқоридаги иккинчи оятда қарасак Павлус ҳам умрининг охирида шу ҳақда сўзлаганини кўрамиз: “Улуғ курашда астойдил курашдим, умр довонини ошиб бўлдим, имонни сақладим.” 2-Тимўтийга 4:7. Унинг гапи бўйича у умрининг охиригача имонни сақлаб қолган эди.\nЭнди имон ёки ишонч ҳақида озгина сўзлашайлик:\nИшонч ёки имон бизга Худодан берилади, яъни ишонишимиз учун Худо бизга куч ва имконият беради. Буни У инояти билан амалга оширади. Кейин биз шу ишончни (имонни) парвариш қилишимиз керак. Масалан: тувакдаги гулни парвариш қилганда биз унга сув қуйиб туришимиз ва қуёш нурлари тушадиган жойга қўйишимиз керак. Агар бундай қилмасак гул сўлиб, ўлиб қолади. Шунга ўхшаган ҳолда, биз биринчи марта қандай қилиб ишончга эга бўлган бўлсак, кейин ҳам шу ишончни сақлаб қолишимиз керак. Яъни биз нажот топганимизда Исо Масиҳга ва У хочда биз учун қилган ишига ишонган эдик; айнан мана шу асосда биз нажот топган эдик. Нажот топганимиздан кейин ҳам биз худди мана шундай равишда ишонишда давом эттиришимиз керак. Агар биз шундай қилмасак биз “сўлиб” қолиб, тўғри йўлдан озиб кетишимиз мумкин.\n“Ҳа, сизлар Худодан иноят топиб, имонингиз туфайли қутулгансизлар. Бу – Худонинг инъоми, сизнинг ютуғингиз эмас. Яна ҳеч ким: Мен савоб ишларим туфайли қутулганман, деб мақтанмасин.” Эфесликларга 2:8-9\nЯна битта фикр: ҳаммамизда ишонч бор, лекин кўпинча у турли хил нарсаларга қаратилган бўлади. Масалан ишончимизни 100% деб олсак, унинг 50% ўзимизга қаратилган, 25% ота-онамизга ва қолган 25% яна бошқа кимсалар ёки нарсаларга қаратилган бўлиши мумкин. Бироқ, ишончимизнинг 100% тўлиқ Исо орқали Худога қаратилган бўлиши шарт. Бунга эришиш учун биз доим ишончимизни Исо Масиҳга ва У хочда биз учун қилга ишига қаратишимиз керак. Шундай қилиб биз ишончимизни парвариш қиламиз.\nИшончи кам одам, ўз ишончини тўлиқ Исога қаратмаган бўлади, имони ўсишни хоҳлаган киши ишончини тўлиқ Исога қаратиши керак. Худо назарида киши қилган иш эмас, балки ишончининг йўналиши аҳамиятга эга. Шунинг учун Худо содиқ, яъни ишончини сақлаб қолган хизматкорларини мақтайди ва Ўзининг ҳужурига қабул қилади.\nОддий қилиб айтганда ҳамма саволларга жавоб Исо Масиҳ ва Унинг хочда михланганида топилади; бу восита орқали Худодан ҳамма нарсаларни оламиз. Яъни Исо Масиҳнинг хочи восита бўлса, Исонинг Ўзи манбадир. Исодан нимадир олмоқчи бўлсангиз, фақат хоч воситаси орқали олсангиз бўлади. Хоч деганда тахта ёки металдан қилинган хоч шаклини айтмаяпман, балки Исо Масиҳ хочда бизнинг ўрнимизда ўлгани ва шу орқали бизга нажот ва бошқа нарсалар берганлиги жараёнини кўзда тутяпман.


Қувалик шифокорларга таҳдид қилган шахс жазоланади — Фарғона шифокори\n19.02.2020 19.02.2020 fsh.uz\nФарғонанинг Қува туманида Тез тиббий ёрдам бўлими ходимлари тажовузга учрагани ҳақида хабар бергандик.\nЯъниким, ўтган йилнинг 29 ноябрь куни қоқ пешинда Қува тумани «Тез тиббий ёрдам» бўлимига (ТТЁБ) Ю.Олим деган шахс (1966 й.т. судланган) келиб, хотинининг мазаси қочиб қолгани, зудликда ёрдам кўрсатиш кераклигини айтади. Айтилган манзилга борилгач, уй қулф экани шифокор ва ҳайдовчида шубҳа туғдиради. Шунга қарамай, Ю.Олим шифокорни (аёл киши) ичкарига ёлғиз кириши, ҳадовчидан эса машинадан тушмасликни талаб қилади. Муроди ҳосил бўлмагач, ахлоқ ва одоб чегарасидан чиқиб, ҳеч бир сабабсиз ҳайдовчини ҳақорат қилиб, уни тош билан уриб, жароҳат етказади, камига «Тез ёрдам» машинасини ойналарини синдириб юборади.\nМазкур ҳолат бўйича суриштирув ишлари олиб борилиб, Ю.Олимга нисбатан маъмурий жавобгарликка оид иш қўзғатилган бўлса-да, бироқ «дело» суддан ўтмайди. Негаки, Қува туман маъмурий суди раиси А.Жумаев Ю.Олим хатти-ҳаракатларида жиноятлар аломатлари мавжуд, деган хулоса билан «иш»ни прокуратурага ошириб юборади.\n…Куни кеча Фарғонадан хабар олдик. Манбамизга кўра, ҳолат юзасидан қўшимча суриштирув ўтказилиб, Ю.Олимга нисбатан Ўзбекистон Республикаси Жиноят кодексининг 277-моддаси 1-қисми (безорилик) билан жиноят иши қўзғатилди.\nАйни моддага кўра, безорлик жиноятини содир этганликда айбдор деб топилган шахс базавий ҳисоблаш миқдорининг эллик бараваридан юз бараваригача миқдорда жарима ёки уч юз соатгача мажбурий жамоат ишлари ёхуд уч йилгача ахлоқ тузатиш ишлари билан жазоланиши мумкин.\nБутун дунёда тиббиёт текин эмас\nМамлакатимизда сўнгги уч йилда тиббиёт соҳасида кенг кўламли ислоҳотлар амалга оширилди. Шунга қарамай, ҳали соҳада хусусан, аҳолига ихтисослаштирилган тиббий хизмат кўрсатиш сифатини яхшилаш борасида муаммолар бор. Тиббиёт муассасалари, хусусан, 16 ...\nВилоят соғлиқни сақлаш бошқармасига, шаҳар, туман тиббиёт бирлашмаларига замонавий хизмат автомашиналари топширилди\nМамлакатимизда соғлиқни сақлаш тизимини ривожлантириш, аҳолини сифатли тиббий хизмат билан қамраб олиш, тиббиёт муассасалари моддий-техник базасини мустаҳкамлашга алоҳида эътибор қаратилмоқда. Давлатимиз раҳбарининг 2018 йил 7 декабрдаги “Ўзбекистон Республикаси соғлиқни сақлаш ...\nСуҳроб Асқаров: «Бизнинг мақсад, беморларни ўзларига бўлган ишонч ҳиссини пайдо бўлишига кўмаклашишдир»\nВилоят ногиронларни реабилитация қилиш ва протезлаш маркази қарийб тўққиз йилдан буён ўз фаолиятини олиб бормоқда. Марказ 50 ўринга мўлжалланган 2 қаватли бинодан иборат бўлиб, ногирон болалар учун 10, катта ёшдаги ...\n“Халқ саломатлиги – мамлакат келажаги” мавзусида тиббий кўрик ўтказилди\n“Ҳар қандай касалликни даволагандан кўра, ун олдини олган маъқул” деб бежиз айтилмаган албатта. Ўз вақтида ўтказиладиган тиббий кўрик инсонга доимо соғлом бўлиб юриш имкониятини яратади. Ўзбекистон “Адолат” СДП Ёзёвон тумани раиси ...\n“Ижтимоий фикр” республика жамоатчилик фикрини ўрганиш маркази “Фуқароларнинг репродуктив қарашлари, репродуктив саломатлик ва репродуктив ҳуқуқ ҳақидаги жамоатчилик фикри” мавзусида сўров ўтказди. Ундан кўзланган асосий мақсад мамлакатимиз фуқароларининг репродуктив қарашлари, “репродуктив саломатлик” ...\nЎзбекистонда қанча шахс ОИВ инфекциясини юқтиргани маълум бўлди\nЎзбекистон Республикаси Олий Мажлиси Қонунчилик палатаси Фуқаролар соғлиғини сақлаш масалалари қўмитасининг Республика ОИТСга қарши кураш маркази директорининг ахборотини эшитишга бағишланган йиғилиши бўлиб ўтди, деб kun.uz хабар берди. Фото: ...\nФарғонада «сохта тадбиркор» фош этилди (видео)\nТўрт ярим тоннадан зиёд тиббиёт спирти. Улар ҳеч қандай ҳужжатларсиз ва лаборатория текширувисиз тайёрланаётган эди. Қутилардаги маҳсулот ёрлиғини ҳам сохталиги тадбиркор томонидан айтилди. Бу ҳақда "Vodiy24" хабар берди. https://youtu.be/DvuHEAJD69c\n← Коронавирус кўршапалакдан тарқалгани яна бир бор тасдиқланди\nЎзбекистонда шифокорлар қанча маош олади? →\nКоррупциянинг олдини олишда ҳар биримиз масъулмиз\n18.11.2017 fsh.uz 576\n19.09.2018 fsh.uz 521\nСенат: «Мамлакатдаги деҳқон бозорларининг санитария-эпидемиологик ҳолати ҳам талабга жавоб бермайди»\n03.05.2019 fsh.uz 331


Асалариларда халтали урчиш касаллиги ва уни даволаш | АгроОлам.Uz\nБош саҳифа Асаларичилик Асалариларда халтали урчиш касаллиги ва уни даволаш\nКасалликнинг кечиши. Касалликни ҳар қандай жуда майда филтрдан ўта оладиган вирус тарқатиб, личинкаларни зарарлайди. Касалликнинг инкубатсион даври 6 кун. Личинкалар ғумбакка айланиши олдидан ёки кейин касалланади. Бу касаллик европа чириши касаллиги каби баҳорда пайдо бўлиб, ёзнинг биринчи ярмида кучаяди ва августнинг охиригача давом этиши мумкин. Айниқса, уя совуқда қолса ва озиқа етарли бўлмаган вақтда касаллик зўраяди.\nКасаллик белгилари. Юқумли бактериал ва вирус касалликлари цингари халтали урчиш билан касалланган насл ҳам ола-була рангли бўлади. Чунки бир инда соғ, касал, нобуд бўлган личинкалар мавжудлиги учун шу катаклар ҳар хил рангда бўлади.\nХалтали урчиш касаллиги билан касалланиб нобуд бўлган личинкалар мавжудлиги учун шу катаклар ҳар хил рангда бўлади. Халтали урчиш касаллиги билан касалланиб нобуд бўлган личинкалар мум катакчаларнинг пастки деворлари бўйлаб чўзилиб ётади, бошлари бироз кўтарилган бўлади. Қуриб қолган личинка танаси тимқора-қўнғир рангли қобиққа айланиб қолади ва катакдан осонлик билан олинади.\nКасаллик диагностикаси. Халтали урчиш касаллигига лаборатория текширишлари ва клиник белгиларига асосан ташхис қўйилади. Бунинг учун касалланган насли бор мум инлар материал қилиб олинади. Уларни олиш, жойлаш ва жўнатиш усули европа чириш касаллигидагидек бажарилади.\nДаволаш. Тенг қисмлардан иборат қанд ва сув шарбатининг антибиотиклар билан аралашмаси қўлланилади. 1 литр 30˚C ҳароратдаги қанд шарбатига 500 минг ИБ биомитсин, тетратциклин ёки террамитсин солиб яхшилаб аралаштирилади ва 150-200 мл даволаш шарбатини ҳар бир рамка оралиғига 3 марта – ҳар 7 кунда бир мартадан сепиб турилади.\nХалтали урчиш касаллиги билан касалланган асалари оилаларини антибиотикларнинг сув эритмаси билан пуркаш ёки америка чириши касаллигидагидек дуст билан чанглатиш мумкин.\nКураш чоралари. Халтали урчиш касаллиги аниқланган жойга карантин эълон қилинади. Аризорда даволаш тадбирларидан ташқари қуйидаги соғайтириш ва профилактика чоралари ҳам кўрилади.\nБу касаллик билан касалланган арихоналар ўювчи натрийнинг 10% ли иссиқ эритмаси билан дезинфекция қилиниб, унинг ичига касалланган оилалар кўчирилади. Уялар қисқартирилади ва иситилади. Касалланган личинкали инлар қайтадан эритилади. Кучли зарарланган асалари оилалари сунъий мум инли тоза арихонага ҳайдалади. Насли кўп бўлган инлар инкубатор арихонага қўйилади.\nИнкубатордаги мум катакчалардан чиққан ёш асаларилар она арили оилага қўшилади. Улардан бўшаган инлар зарарланган насли билан бирга эритилади, муми ажратиб олинади.\nКасал асалари оиласининг она ариси 53 марта 7 кунча Титов катакчасига солиб қўйилади. Карантин касаллик белгиларининг йўқ бўлганига 1 йил тўлгандан кейингина олиб ташланади.\nМанба: “Асалари – фойда бари” (Собиржон Мамасотиев, Неъматжон Ҳошимов, “Дизайн-Пресс” МЧЖ нашриёти, Тошкент-2012) қўлланмаси. mirishkor.uz\nАсаларининг нечта қорни бор?\nАсалари оиласида ишнинг тақсимланиши\nҚИШЛОҚ ХЎЖАЛИК ЭКИНЛАРИНИ ЕТИШТИРИШДА АСАЛАРИЛАРНИНГ АҲАМИЯТИ\nЖиззах вилоятидаги катта мол фермага видео саёҳат\nҚишлоқ хўжалигини ривожлантиришнинг 2020-2030 йилларга мўлжалланган стратегияси\nКарам экспорти 84,8 минг тоннага етди\nҚамашилик тадбиркор гулхайри гулини Европага экспорт қилмоқда\nФарғона вилоятида чорвачиликни ривожлантириш лойиҳалари\nМол,қўй,парранда ва қуёнлар учун сифатли “БАРОКАТ” омухта емлари


2016 йилда дунё сайёҳлиги пойтахти номи маълум қилинди » Ўзбекистон янгиликлари – Zamin.uz\n2016 йилда дунё сайёҳлиги пойтахти номи маълум қилинди\n06 декабрь 2016, 11:04\nКуни-кеча 2016 йилда дунё саёҳлиги пойтахтини аниқлайдиган World Travel Award танлови бўлиб ўтди. Унда Пекин, Лондон, Нью-Йорк, Париж, Рио-де-Жанейро, Рим, Сидней, Санкт-Петербург ва Венеция шаҳарлари ўзаро рақобатлашишди, деб ёзади Kun.uz нашри.\nWorld Travel Awards президенти Грэм Кукнинг маълум қилишича, энг кўп сайёҳлар Санкт-Петербургнинг маданий-меъморий обидаларини томоша қилгани ташриф буюришар экан. Шунга мувофиқ шаҳар ушбу танловда ғолиб бўлган.\nМаълумот учун: 2016 йилнинг сентябрь ойида Санкт-Петербург World Travel Awards’нинг «Европадаги етакчи сайёҳлик йўналиши»да ҳам биринчи ўринни қўлга киритган эди. Ўшанда унга рақиб сифатида Амстердам, Барселона, Берлин, Лондон, Флоренция, Париж, Рим ва Европанинг яна бир қанча шаҳарлари тилга олинган.\nТеглар: пойтахти ҳам киритган Пекин олинган Йорк\nЯнгиликлар » Жамият » 2016 йилда дунё сайёҳлиги пойтахти номи маълум қилинди\n10:14 Диққат, 75 ёшли кампир ёз кунида совқотиш туфайли ёруғ дунёни тарк этди…\n19:49 Санкт-Петербургда пора ундиролмаган полициячилар Ўзбекистон фуқаросининг паспортига ҳақоратли сўзларни ёзиб қўйди\n09:57 Лола Каримова-Тиллаева The Best Award мукофоти билан тақдирланди\n17:20 Санкт-Петербургдаги университет биносидан ўқитувчининг жонсиз танаси топилди\n18:37 Москвалик ўқувчи қиз авиачиптасиз Санкт-Петербургга учди\n00:17 «Cоcа-Cола»нинг Санкт-Петербургдаги заводи бош менежери кўчада ўлдириб кетилган


Шовот тумани ҳокимлиги 28 июнь куни ижтимоий тармоқларда тарқалган “Ғалла режасини бажарган фермерлардан қўшимча ғалла талаб қилинмоқда” мазмунидаги хабар юзасидан расмий муносабат билдирди.\nТуман ҳокимлиги расмий баёнотида “Шовот дон маҳсулотлари” АЖ ва “Шовот яхши ният агрокластер” МЧЖ билан тузилган шартнома мажбуриятлари бир қатор фермер хўжалиги раҳбарлари томонидан бажарилмасдан келинаётгани айтилади.\nАгар бу шартномалар “бажарилган тақдирда Шовот туманида ун маҳсулоти баҳоси ошиб кетишининг олди олинишига эришилиши” таъкидланади.\nШовотлик фермер Неъмат Эшжоновнинг “Элтуз”га берган изоҳига кўра, ҳокимлик ва кучишлатар тизимларнинг фермерларга қўяётган талаблари ўринсиздир.\nЧунки “Шовот дон маҳсулотлари” АЖ ва “Шовот яхши ният агрокластер” МЧЖ билан фермер хўжаликлари ўртасида тузилган шартномаларда ғалла етиштирувчи фермерларнинг манфаати мутлақо ҳисобга олинмаган.\nФермер ун маҳсулотлари нархи ошишига деҳқонлар билан шартнома тузган айни ташкилотлар сабабчи эканини билдирди.\n“Бу шартномалардан фермерларга манфаат йўқ. Масалан, улар ғалланинг килосини 1300 сўмдан ҳисоблашяпти. Лекин шартнома тузилаётган вақтда, бултур август сентябрь ойларида ҳокимлик аралашиб, “сен пахта-ғалла фермерсан, сен шу шартномани имзолайсанми, ғалла экасанми?” деган.\n“Ҳаммасига пахта экмайман, қўшимча ғалла, яна нимадир экарман”, деб ўйлайди-да фермер. Шунинг учун рози бўлади. Ҳокимлик “Шовот дон” ва “Яхши ният” билан шартнома қиласан, дейди. Улар арзон олади, десаям, йўқ, шуни қиласан, тамом, вассалом, дея шарт қўяди”, дейди фермер.\nҲокимлик баёнотида асосий муаммо нима учун туманда режани бажарган фермерлардан шартнома режасини бажармаган фермерларнинг режалари ва туман режасини бажариш учун ҳам ғалла топшириш талаб қилинаётгани ҳақида лом-мим дейилмаган.\nБундан аввал, 25 июнь куни Шовот тумани ҳокимлиги мажлислар залида вилоят ҳокимлиги вакиллари, вилоят прокурори ўринбосари иштирокида йиғилиш бўлиб ўтган.\nТелеграмдаги “Шовот фермерлари гуруҳи”нинг билдиришича, йиғилишда фермерлар битта-битта “разбор” қилинган. Юзга яқин фермерга режадан ташқари дон топшириш вазифаси юкланган.\nЭшжоновнинг сўзларига кўра, бу шартномаларда эътиборга олинмаган жиҳатлардан яна бири сув етишмаслиги билан боғлиқ муаммолардир. Масалан, шу йил ёзда суғориш ишлари якунланганидан кейин кучга кирган янги сув солиғини олиш мумкин.\nБу йил қурғоқчилик бўлиб, хўжаликларга сув кам ажратилганига қарамай, сув истеъмолчилари уюшмалари (СИУ) солиқ идораларига реал сарфланган сув миқдоридан анча баланд ва фарқли бўлган экинларга зарур сув ҳажми меъёрларини тақдим этишган.\n“Кейин биз ўзимизни ҳимоя қилиш учун СИУга бордик. Бизга шунча сув бердингми, дедик. Уларда йўқ бундай ҳужжат. Солиқ нимага асосан ҳисобланади, деган саволни қўйдик.\nБу идора бизга қанча сув бергани ҳақида ҳужжат кўрсатиши, шу бўйича солиқ ҳисобланиши керак эди. Лекин СИУ бизга бундай ҳужжат бермаган. Ана шу гаплар умуман йўқ ахир!\nГапга тушунишмайди. Барибир ўзлари билганини қилиб чиқариб ўтиришибди солиқни”, дейди Эшжонов.\ndata-title="Шовотлик фермер: Ғалла шартномаларида фермерлар манфаати ҳисобга олинмаган" data-description="<!-- wp:paragraph --> <p>Шовот тумани ҳокимлиги 28 июнь куни ижтимоий тармоқларда тарқалган “Ғалла режасини бажарган фермерлардан қўшимча ғалла талаб қилинмоқда” ..." data-image="https://eltuz.com/wp-content/uploads/2021/07/Shovot-14.jpg" data-url="https://eltuz.com/video/218209/" data-services="facebook,odnoklassniki,twitter,telegram" data-counter="ig">\nҚуръони каримда 25 пайғамбарнинг исми зикр этилади. Ҳадисларда эса ер юзига жами 124 минг пайғамбар юборилгани ҳақда билдирилади. Улардан ...\nАнвар Назир: «Кирилга қайтмаймиз, қозоқларни қўллаб қувватлаймиз!»\nЎзбекистонлик таҳлилчи Анвар Назирнинг Элтуз мухбирига билдиришича, яқинда Тошкентда ҳокимият даражасида ўтган комиссия йиғилишида кирилга қайтмаслик, лотин алифбосини сақлаб ...\n26 октябр куни 78 ёшида вафот этган таниқли кинорежисер Мелис Абзаловнинг жанозаси Стокҳолмнинг Кунгсэнген бўлгасида жойлашган мусулмон қабристонида ўқилди. ...


Андижонда қўлга олинган фуқаро ИИБ ходимлари томонидан қийноқлар қўлланиши оқибатида вафот этиши кенг муҳокамага сабаб бўлди. Мана шу воқеа, умуман ички ишлар органлари атрофидаги бошқа саволларга жавоб олиш мақсадида 1991-2006 йилларда Ички ишлар вазири бўлиб ишлаган, айни дамда вазир маслаҳатчиси ҳисобланган генерал-полковник Зокиржон Алматов билан суҳбатлашдик.\nЯқинда Сирдарёда бўлган воқеани олайлик. Ходим ҳайдовчини тўхтатиб гувоҳнома сўраяпти, ҳайдовчи эса милиция ходимининг қўлидан ушлаб олиб машинасида судраб кетган. Пандемия вақтида ниқобсиз кўчада юриш, кимнингдир уйида қиморбозлик ташкил этиш ёки фоҳишабозлик билан шуғулланиш... Булар нафақат жиноятга, балки касаллик кенг тарқалишига олиб келади. Шу ўринда халқимиздан илтимос қилиб қоламан, ёшларимизга тўғри йўл кўрсатайлик.\n– Афсус билан айтаман, бизнинг ходимлар орасида ҳам ўзини тута олмайдиган, ўз лавозимини ўйлайдиганлар учраб туради. Яқинда Андижонда бўлган воқеани надомат билан гапираман... Бир йигит ички ишлар органлари ходимлари ҳаракатининг қурбони бўлди. Бу худбин, ички ишлар ходимларининг номига доғ туширган одамлар кеча-ю кундуз ишлаётган бошқа ходимларнинг обрўсига путур етказди. Улар милицияга хоинлик қилди.\n– Сиздан 2005 йилги Андижон воқеалари ҳақида сўрамасак бўлмайди...\n30дан ортиқ журналист Ўзбекистондаги воқеани ёритамиз деб Қирғизистон чегарасида пайдо бўлганди. Улар қаердан келиб қолди? Буларнинг ҳаммаси Ўзбекистонда фуқаролик урушини уюштириш учун қилинган ишлар эди...\nОператор ва монтаж устаси: Нуриддин Нурсаидов


1003 рақами орқали коронавирус ҳақида маълумот олиш мумкин - Darakchi\n1003 рақами орқали коронавирус ҳақида маълумот олиш мумкин\nЖАМИЯТ 15.03.2020, 16:00\nБрифингда яна қуйидагилар маълум қилинди. Бу ҳақда "Блогер Шаҳноза" канали хабар берди.\n1. Вирус ёш болаларни деярли зарарламайди. Асосан ёши катта, иммунитети паст ва сурункали касаллиги борлар эҳтиёт бўлиши керак.\n2. Ҳарорат кўтарилиши, қуруқ йўтал бўлса, айниқса, яқин кунларда хорижга чиқиб келган ёки хориждан келганлар билан мулоқотда бўлганларда шу белгилар кузатилса, уйга шифокор чақиринг (шунда бошқаларни ҳам ҳимоялайсиз).\n3. Эртадан "қайноқ линия" ишга тушади. Соғлиқни сақлаш вазири Алишер Шодмоновнинг хабар беришича, 1003 рақами орқали коронавирус ҳақида маълумот олиш мумкин бўлади (яна расман бу ҳақида эълон қилинади).\n4. Коронавирус аниқланган аёл 11 март куни Париждан келган. Ўзи шифокор бўлгани учун, вирус белгиларини сезиб, кеча тунда вирусология институтига мурожаат қилган ва тонгга яқин таҳлил натижалари чиққан.(Бу дегани ҳамма ўзида белги сезса, Вирусология институттга югуриши керак дегани эмас. Институт коронавирусга текшириб қўйинг, деб келган одамларни қабул қила олмайди. Оилавий шифокорга ёки тез ёрдамга мурожаат қилиш керак).\nУ аёл билан бирга келган яна 45 кишининг ярми транзит билан бошқа мамлакатларга учиб кетган. Қолган ярми ва улар билан мулоқотда бўлганлар, жами 150 киши карантинга олинган.\n5. Коронавирус пандемияси ҳақида нотўғри, асосланмаган, турли ваҳималарга сабаб бўлувчи хабарларни тарқатган шахслар жиноий жавобгарликка тортилади.\n6. Шунингдек, фавқулодда ҳолатдан фойдаланиб нархларни сунъий оширишга уринганлар ҳам жавобгарликка тортилади. Бу масала Бош прокуратура ва Солиқ назоратига олинган.\n7. Жамоатчилик транспорти ҳар тўрт соатда дезинфекция қилинади.\n8. Вилоятлардан келиб ўқийдиган олий ўқув юртлари талабаларига уйларига кетишлари учун талабалик гувоҳномаси кўрсатилганда давлат транспортига 50 фоиз чегирма берилади. Хусусий транспорт эгалари йўлкира нархини сунъий равишда ошириб вазиятдан фойдаланишни кўзласалар, жавобгарлик бор.\nПрезидент Фармойиши билан Коронавирусга қарши кураш комиссияси тузилган, захиралар етарли, ваҳимага ўрин йўқ, вазият назоратда.\nШофирконда карантин чоралари кучайтирилмоқда (фото)


«Сурхон» ва «Андижон» клублари жаримага тортилди\n08.06.2017 10:05 | ПФЛ\nШу йилнинг 4 июнь куни Ўзбекистон Биринчи лигаси 13-турида «Сурхон» жамоаси Термизда «Андижон» клубини қабул қилиб, 2:2 ҳисобида дуранг ўйнаган эди.\nУчрашувнинг 90+4-дақиқасида ҳар икки жамоанинг 4 нафардан футболчиси, шунингдек, «Сурхон» шифокори майдондан четлатилганди.\nПФЛ Регламенти (Тартиб-интизом кодекси 5-модда, 2-бўлим, 5.40 банди ҳамда 5-модда, 4-бўлим, 5.37 банди)ни бузгани учун «Сурхон» ва «Андижон» футбол клублари жаримага тортилди.\nАгар мазкур ҳолат яна такрорланса, «Сурхон» ва «Андижон клубларига нисбатан янада қаттиққўл чоралар қўлланилади. Шунингдек, ҳар икки клубнинг раҳбарлари ва мураббийлар штаби эгаллаб турган лавозимлари мувофқилиги кўриб чиқилади.


Семиз кишиларнинг мия фаолиятида бузилишлар аниқланди\n13:25 / 16.06.2016\nВашингтон университети тадқиқотчилари семиз кишиларнинг мияси ширин маҳсулотлардан роҳатланиш ҳиссини кучайтириб, соғлом кишиларникига нисбатан бошқача ишлашини аниқлашди. Бунга моддалар алмашинувидаги бузилишлар сабаб бўлиши мумкинлиги тахмин қилинмоқда. Мазкур тадқиқот натижалари Diabetes журналида нашр қилинган.\nОдамлар ёши ўтган сайин ширинликларни камроқ истеъмол қила бошлашади. Бундан ташқари мия соҳасида дофамин рецепторлари камаяди. Бу эса ёқимли ҳис-туйғулар учун жавобгар мукофотлаш тизимига катта таъсир ўтказади. Бироқ олимлар семизликдан азият чекувчи кишиларда вазият бошқача эканлигини аниқлашди.\nТадқиқотчилар 20 нафар соғлом вазнли кишиларни ўрганиб чиқиб, уларни тана массаси индекси 30дан юқори бўлган 24 нафар кўнгилли билан таққослашди. Иштирокчилар шакар концентрацияси турлича бўлган ичимликларни олишган, шунингдек дофамин рецепторлари фаоллигини аниқлаш учун позитрон эмиссия томографиясидан ўтишган. Натижалар шуни кўрсатдики, соғлом иштрокчиларда дофамин рецепторлари сони ва ширинлик истеъмоли ўзаро боғлиқ бўлса, семизликдан азият чекувчи кишиларда бундай боғлиқлик кузатилмаган.\nОлимлар бу ҳолатни семиз кишиларда инсулинга резистентлик бўлиши мумкинлиги ҳамда ёш, дофамин рецепторлари фаоллиги ва шакарни хуш кўриш ўртасидаги боғлиқликка таъсир кўрсатиши эҳтимоли бўлган бошқа метаболик ўзгаришлар билан изоҳлашди. Тадқиқотда қатнашган ортиқча вазнли иштирокчилар орасида диабетга чалинганлар бўлмаган бўлса-да, уларнинг баъзиларининг қонида глюкоза ва инсулин юқори концентрацияда эканлиги аниқланган. Тадқиқотчиларнинг тахминига кўра, бу омиллар миядаги мукофотлаш тизимга қандайдир таъсир кўрсатиши мумкин.


Сурхондарё вилояти ҳокими ўқитувчи ва шифокорларни пахтага чиқармасликка ваъда берди » Новости Узбекистана сегодня: nuz.uz\nНовости Узбекистана → Чойхона → Сурхондарё вилояти ҳокими ўқитувчи ва шифокорларни пахтага чиқармасликка ваъда берди\n21-08-2017 11:56 0 617 Рейтинг1 Чоп этиш\nТомошабинлардан: «Қишлоқ хўжалиги ишларига ўқитувчилар жалб этиладими? Бошқа вилоятларда бу масалалар ҳал бўляпти, бизда қандай?», — деган мазмунда савол тушди.\nСаволга жавоб бераркан, Сурхондарё вилояти ҳокими Эркинжон Турдимов ҳудуддаги фаолиятининг биринчи куниданоқ ўқитувчи ва ўқувчиларни қишлоқ хўжалиги ишларига жалб этишни туман ҳокимларига тақиқлаганини айтиб ўтди\n— Мен вилоят раҳбарлигига келган кунимоқ, ушбу масалани кўтарганмиз. Ўқитувчи ва шифокорларнинг дала ишларига, кўчада қатор бўлиб ободончилик ишлари билан шуғулланишига тўлиқ барҳам берамиз.\nЎзингиз ўйлаб кўринг, мажбурлаб, меҳнатига пул тўланмасдан далага олиб чиқилган ўқитувчи ё шифокор чопиқ ва бошқа дала ишларини виждонан бажарадими? Қарғаб-қарғаб ишламайдими? Бу ахир пахта ҳосилига ҳам таъсирини ўтказмасдан қолмайди-ку?\nИккинчидан, бу йил пахтанинг харид нархи сезиларли тарзда оширилди, теримчиларга пахта йиғим-терими учун тўланадиган пул ҳам ошмоқда. Сурхондарёда ёлланма ишчи кучи жуда арзон — кунига 20–25 минг сўмга ишлашади. Пахта учун 400 сўмдан пул тўланишини ҳисобга олсак, 100 килограм пахта терадиган инсон камида кунига 40 минг ва ундан ҳам кўпроқ пул ишлаб топиши мумкин. Фермерлар ана шундай кишиларни ёллаб, пулини тўлаб, ўзлари йиғиб-териб олишади пахтани керак бўлса. Ўқитувчиларни далага чиқарадиган бўлсак, фермерлар дангаса бўлиб қолади.\nМана, илгари мактаб ўқувчиларигача пахтага чиқариларди. Барҳам берилди. Кейин коллеж ўқувчилари чиқариларди, бунга ҳам барҳам берилди. Пахта терилмасдан қолиб кетаётгани йўқ-да.\nТакрорлаб айтаман: Сурхондарёда на ўқитувчи, на шифокор пахта йиғим-теримига жалб қилинмайди. Бировга яхши кўриниш, режани бажариш учун бошқаларни мажбурлаб пахтага олиб чиқиш — ноинсофлик! — деди вилоят ҳокими Эркинжон Турдимов.


Азеф – medu.uz – Дорилар ҳақида маълумотлар ўзбек тилида\nHome Йўриқномалар Азеф\nПрепаратнинг савдо номи: Азеф\nФаол модда: Азитромицин дигидрати (азитромицинга қайта ҳисобланганда) 250 мг ва 500 мг.\nТаърифи: Оқ рангли 250 мг капсулалар учун “2” ўлчамли ва 500 мг капсулалар учун “0” ўлчамли, оқ ёки деярли оқ рангли кукун билан тўлдирилган қаттиқ желатин капсулалар.\nКенг таъсир доирасига эга антибиотик. Янги макролид антибиотиклари – азалидлар кичик гуруҳининг биринчи вакилидир. Яллиғланиш ўчоғида юқори концентрацияси ҳосил бўлганида бактерицид таъсир кўрсатади.\nПрепаратга граммусбат кокклар: Streptococcus pneumoniae, St.pyogenes, St.agalactiae, C, F ва G гуруҳи стрептококклари St.viridans, Staphylococcus aureus; грамманфий бактериялар: Haemophilus influenzae, Moraxella catarrhalis, Bordetellа pertussis, B.parapertussis, Legionella pneumophila, H.ducrei, Campylobacter jejuni, Neisseria gonorrhoeae ва Gardnerella vaginalis; айрим анаэроб микроорганизмлар: Bacteroides bivius, Clostridium perfringens, Peptostreptococcus spp.; шунингдек Chlamydia trachomatis, Mycoplasma pneumoniae, Ureaplasma urealyticum, Treponema pallidum, Borrelia burgdoferi сезгир.\nПрепарат меъда-ичак йўлларидан тез сўрилади, бу уни кислотали муҳитга чидамлилиги ва липофиллиги билан боғлиқ. Ичга 500 мг қабул қилинганидан кейин азитромициннинг қон плазмасидаги максимал концентрациясига (Смах) 2,5-2,96 соатдан кейин эришилади ва у 0,4 мг/л ни ташкил қилади. Биокираолишлиги 37% ни ташкил қилади.\nНафас йўлларига, урогенитал йўлларининг аъзолари ва тўқималарига (хусусан, простата безига), тери ва юмшоқ тўқималарга яхши киради. Тўқималардаги юқори концентрацияси (қон плазмасидагига нисбатан 10-15 марта юқори) ва ярим чиқарилиш даврининг (Т1/2) узоқлиги, азитромициннинг қон плазмаси оқсиллари билан паст даражада боғланиши, шунингдек уни эукариотик ҳужайраларга кираолиш хусусияти ва лизосомаларнинг атрофидаги рН паст бўлган муҳитда кўпроқ тўпланиши билан боғлиқ. Бу ўз навбатида, катта тахминий тақсимланиш ҳажмини (Vd) – 31,1 л/кг ва юқори плазма клиренсини белгилайди. Азитромицинни асосан лизосомаларда тўпланиш хусусияти, айниқса, ҳужайра ички қўзғатувчиларининг элиминацияси учун муҳимдир.\nФагоцитлар азитромицинни инфекция жойига етказиб бериши, у ерда уни фагоцитоз жараёнида ажралиб чиқиши исботланган. Азитромициннинг концентрацияси инфекция ўчоғида, соғлом тўқималарга нисбатан (ўртача 24-34% га) ишонарли юқори ва яллиғланиш шиши даражаси билан мос келади. Фагоцитлардаги юқори концентрациясига қарамасдан, азитромицин уларнинг фаолиятига сезиларли таъсир кўрсатмайди.\nАзитромицин яллиғланиш ўчоғида бактерицид концентрацияларда, охирги доза қабул қилинганидан кейин 5-7 кун давомида сақланади, бу қисқа (3 кунлик ва 5 кунлик) даволаш курсларни ишлаб чиқиш имконини беради.\nмеъда ва ўн икки бармоқ ичакнинг Helicobacter pylori билан ассоциацияланган яра касалликларида қўлланади.\nЛайм касаллигида (боррелиозда) – бошланғич босқичини (Erythema migrans) даволаш учун 1 г дан биринчи куни ва 2-кундан 5-кунгача 500 мг дан ҳар куни (курс дозаси – 3 г) буюрилади.\nМеъда ва ўн икки бармоқ ичакнинг Helicobacter pylori билан ассоциацияланган яра касаллигида – суткада 1 г дан 3 кун давомида мажмуавий даволаш таркибида буюрилади.\nОвқат ҳазм қилиш тизими томонидан: кўнгил айниши, қусиш, метеоризм, диарея, қоринда оғриқ; мелена, холестатик сариқлик, болаларда қабзиятлар, гастрит, оғиз шиллиқ қаватининг кандидози, иштаҳани йўқолиши, жигар ферментлари фаоллигини транзитор ошиши мумкин.\nЮрак-томир тизими томонидан: юрак уришини ҳис қилиш, кўкрак қафасида оғриқ.\nБир вақтда қўлланилганда препарат карбамазепин, диданозин, рифабутин ва метилпреднизолоннинг қондаги концентрациясига таъсир қилмайди.\nТерфенадин ва макролидлар синфи антибиотиклари бирга қабул қилинганида аритмия ва QT интервалини узайишини чақириши мумкин.\nЦиклоспорин билан бир вақтда қўлланганда, циклоспориннинг метаболизми бузилади, бу циклоспорин чақирадиган ножўя ва токсик реакцияларни ривожланиш хавфини оширади.\nҲар қандай антибиотик билан даволашда бўлгани каби, азитромицин билан даволашда ҳам суперинфекция (шу жумладан, замбуруғли) қўшилиши мумкин.\nПрепарат автотранспортни ҳайдаш қобилиятига ва диққатни юқори жамлашни ва психомотор реакциялар тезлигини талаб қилувчи фаолиятга: таъсир қилмайди.\nКапсулалар, 250 мг ва 500 мг дан блистерларда.


Урганч давлат университети - бет 6\nЙирик (огир) уруғлардан серҳосил ўсимликлар етилиши Ўзбекистон сабзавот-полиз ва картошка экинлари илмий текшириш институтида, Доғистон қишлоқ хўжалиги институтида ва бошқа илмий текшириш муас сасаларида ҳам аниқланган.\n25 - жадвал\nТашлоқ 862 нав қовун уруғи апсалют оғирлигининг\nУруғларнинг апсалют оғирлиги , г\nЎсимликдаги барглар сон, дона\nТовар меваларнинг ўртача вазни , кг\nУруғлар солиштирма оғирлигига қараб сараланади. Бунинг учун уруҳлик ош тузининг 25-30% ли эритмасига солинади.. Бунда соғлом, оғир уруғлар эритма тагига чўкиб, майда енгил уруғлар эритма юзида сузиб юради. Шунингдек уруғлар йирик-майдалигига қараб, катакларининг ўлчами 1,5x1,5 мм бўлган ғалвирдан элаб сараланиш мумкин.\nФақат сараланган уруғларни экиш полизчиликда ҳосилдорликни оширишда ҳали шу пайтгача фойдаланиб келинмаган резервлардан ҳисобланади. Ишлаб чиқариш ва илмий текшириш муассасалари ходимлари орасида полиз экинларининг «туриб қолган» икки-уч йиллик уруғларидан ўсиб чиққан .ўсимликлар кўпроқ урғочи гул чиқаради ва мўл хосил беради, деган фикр бор. Шунга кўра, полиз экинларининг 2-4 йиллик уруғларидан фойдаланиш кераклиги айрим «Агротехника коидалари»га ҳам киритилган. Масалан, буни Озарбайжонда кўриш мумкин. Лекин кўпчилик кузатувчилар бу усул, айниқса, жанубий районлар шароити учун ҳеч қандай асосланилмаган деб ҳисоблайдилар.\nВ. Ф. Беликнинг кўрсатишича, бир йиллик уруғлардан униб чиққан ўсимликлардан энг юқори ҳосил олиниб, у деярли 2-4 йиллик уруғлардан етиштирилтан хосилга тенглашади. Аммо 5-7 йил сақланган уруғларни экиб мўлжалдаги ҳосилни олиб бўлмайди. Касалликларнинг олдини олиш (профилактика) мақсадида полиз экинларининг уруғи экиш олдидан ҳўл усулда дориланади, чангланади ёки уруққа термик ишлов берилади. Уруғлар юқумсизлантириладиган энг яхши восита 50% ли ТМТД препарати (тетраметилтиурамид сулфид)дир. Бу препарат кукун холда (1 кг уруққа 8—10.г ҳисобида) чангланади .ёки 2%ли суспензия ҳолда пуркалади.\nЯна бошқа кучли таъсир этувчи, жуда заҳарли, лекин одам учун хавфли бўлган препаратлардан бири гранозан (НИУИФ-2) ҳисобланади. Бу препарат ҳам уруғларни экиш олдидан уларга чангланади (1кг уруққа 3-4 г сарфланади). Уруғлар 50%гача иситилган сувга 20 минут давомида солиб қўйиб ҳам, юқумсизлантирилади. Кейии 2-3 минут совуқ сувга ботириб қўйилади.\nКўпчилик ҳолларда уруғликни экишга тайёрлашда сувда ивитиш усулидан фойдаланилади. Бу усул уруғларнииг унишини тезлаштиради ,ҳамда уларни анча эрта ва бир текис ундириб олиш имконини беради. Одатда полиз экинларининг уруғи экиш олдидан оқар сувда 8—10 соат давомида ивитилади. Уруғлар ҳаддан ташқари узоқ вақт (бир неча кун давомида) ивитилса, шунингдек, кислород етишмайдиган кўлмак сувларда сақланса, уларнинг унувчанлиги бирмунча пасайиб кетади ёки ҳатто улар бутунлай униб чикмайдигаи бўлиб қолади.\nИвитилгаи уруғлар яхши сочилувчан бўлиши учун экиш олдидан бир оз қуритилади (бунда уларнинг фақат сирти қурийди) ёки эланган қурук, тупроқ қумга аралаштирилади.\nУруғларни экишга тайёрлашнинг самарали усулларидан яна бири уларни юқори температурада (20-25°С да) ундиришдан иборат. Лекин уруғлар қўлда экиладиган бўлсагина ундирилади. Чунки ундирилган уруғларни механизмлар ёрдамида экиб бўлмайди. Шунга кўра бу усул жуда кам, асосан экиш кечиккан пайтларда, ўсимликни тез ва эрта муддатларда ундириб олишдагина қўлланилади.\nВ. Ф, Беликнинг кўрсатишича, қовун уруғларининг бўртиши учун уларнинг абсолют оғирлигига нисбатан 41-45%, тарвуз ва ошқовоқ уруғлари учун 48-50% сув керак. Қовоқ гулли ўсимликлар уруғинннг униб чиқиши учун, уларнинг бўртиши учун талаб қилинган сувга нисбатан қарийб яна 20-25% ортиқ сув керак бўлади.\nҚовоқдош ўсимликларнинг уруғини экиш олдидан 3-4 соат давомида 50-60°С да қиздириш йўли билан уларницг сифати яхшиланади. Температура бундан паст бўлганда қиздириш муддати бир оз узайтирилади. Уруғларни қиздириш шартларидан яна бири ҳар 1-2 соатда температурани аста-секин ошириб боришдан иборат. Тарвуз уруғларини экиш олдидан қиздириш ва ундириш буйича Қозоғистон сабзавот ва картошка экинлари илмий текшириш институтида олиб борилган ишлар ибратлидир. Бундай тажрибаларда қуйидагича ҳосил олинган, га/ц:\nҚозоғистон сабзавот ва картошка экинлари илмий текшириш института полиз экинлари уруғини экиш олдидан 50-60°С гача иситилган сув билан намлашни, кейин 16 соат давомида марганец сулфитнинг 0,05'%' ли эритмасида ивитишни тавсия этади (Гуцалюк маълумоти.)\nПолиз экинлари уруғини қиздиришнииг ҳосилдорликка ижобий таъсир кўрсатиши Украина сабзазотчилик илмий текшириш институтида, Жанубий Сибирь сабзавотчилик тажриба станциясида ва бошқа илмий текшириш муассасаларида олиб борилган тажрибаларда ҳам тасдиқланган. Узбекистон сабзавот-полиз ва картошка экинлари илмий текшириш институти маълумот-ларига қараганда, уруғлар экиш олдидан қиздирилганда ўсимликда урғочи гуллар кўп чиқиши ва кўп мева тугилиши ҳисобига ҳосилдорлик ортади. Бу усул шимолий районларда тўла етилмай қоладиган уругларга, айниқса,\nҚаттиқ таъсир этади.\nУруғни экиш олдидан ҳар хил ўзгарувчан температурада чиниқтириш йули билан полиз экинларининг совуққа чидамлилигини ошириш мумкин. Иссиқсевар ўсимликларнинг уруғи 1-5°С совуқда 12-18 соат 15, 25°С иссиқда 12-16 соат сақлаш йўли билан чиниқтирилади. Бундай чиниқтириш 30 кун давом этади. Юқори ҳамда паст температурани вақт-вакти билан алмаштириб туриш ўсимликларнинг совуқда чидамлилигини оширибгина қолмай, балки уларнинг ривожланишини тезлаштиради, ҳосилдорлигини оширади.\nУруғларни экищ олдидан минерал ва органик ўғитлар еритаси шунингдек, турли хил химиявий ўстирувчи моддалар билан намлаш уруғларнинг уиишига, упчилик ҳоларда ҳосилдорликнинг ортишига ижобий таъсир этади.\nУруғларни КТО3нинг 36%ли эритмаси янги гўнг шарвати ва ҳайвонлар сийдиги билан намлаш ижобий натижа бериши аииқланган. Бунинг учун янги гўнгга 2 ҳисса, ҳайвон сийдигига 4 ҳисса сув қўшиб суюлтирилади.\nПолиз экинларини экиш\nЎрта Осиё шароитида полиз экинлари апрель ойидай бошлаб то июнь ойигача экилади. Экиш муддати тунроқнинг маълум қаватидаги температурага қараб бел\nгиланади. Бошқача айтганда тупроқнинг 8-10 см чуқурлигидаги температура 12-13°С га етиши билан уруғ экила бошланади. Бундай температура ҳамма майдонларда ниҳолларни тез фурсатда қийғос ундириб олиш имконини беради. Тупроғи ҳали етарли даражада қизилмаган ерларга экилган уруғлар кеч унади ёки чириб кетади. Натижада уруғлар бир текис униб чиқмай ,хато кўкаради. Полиз экинлари экишнинг энг сўнгги муддати Ўрта Осиёда июнь ойининг биринчи ярмига, Ўзбекистоннинг жанубий районларида ва Туркманистонда, ҳатто июнь ойи охирларига туғри келади. Бундан кечикиб экилса, уларнинг мева тугиши кузги совуқ кунларга туғри келиб, ҳосилдорлик кескин пасаяди, товар маҳсулоти салмоғи камаяди.\nШунга кўра, полиз экинлари экишнинг аниқ, муддати вегетация даврининг узоқлигига ва муайян районнинг иқлим шароитига қараб белгиланади. Қовун ва тарвузнинг ҳосили тупида етиладиган ва ёзда истеъмол қилинадиган эртаги ва ёзги навлари апрелнинг иккинчи ярмидан, Ўрта Осиёнинг жанубий районларида ҳатто апрель ойи бошларидан май ойининг ярмигача экилади. Ёзги навларни кечиктириб экиш ҳосилдорликнинг бирмунча пасайишига сабаб бўлади. Туркманистон полиз экинлари тажриба станциясида ҳар хил муддатда экилган полиз экинларидан қуйидагича ҳосил олинган.\n26 - жадвал\nПолиз экинларининг экиш муддатига қараб ҳосилнинг ўзгариши\nВаҳраман ван қовун\nУзунчоқ оқ тарвуз\nПалов кади нав ишқовоқ\nМарказий Фарғонада ёзги қовунлар экиладиган энг яхши муддат апрель ойининг биринчи ярми ҳисобланади (И, С Бакурас ва Мамажоновлар маълумоти)\n27 - жадвал\nКовунларни экиш муддати.\nТарвузнинг қишки навлари, шунингдек, қовуннииг сақлаш пайтида етиладиган ва куз-қиш давомида истеъмол қилинадиган кузги ва қишки навлари (Қўйбош, Гулоби, Арқони ва бошқалар), одатда май ойининг иккинчи ярмидан бошлаб июнь ойининг ўрталари ёки 20-числосигача экилади. Қишки навларни эрта ёки ҳаддан ташқари кеч муддатларда экиш ҳосилдорликнинг пасайишига олиб келади. Давлат нав тармоги (Госсортсеть) да олиб борилган кўп йиллик тажриба маълумотларига қараганда экиш муддатига қараб қишки қовун навларининг ҳосилдорлиги қуйидагича ўзгарган, га/ц.\n28 - жадвал\nТурли навларни экиш муддатларини унинг хосилига таьсири.\n3-5. V да экилганда\n17-23. V да экилганда\nҚўйбош (Андижон давлат нав синаш участкаси)\nСариқ гулоби (Бухоро давлат нав синаш участкаси)\nОб-ҳаво шароитига қараб экиш муддати ўзгариб туриши мумкин. Лекин Ўзбекистон шароитида мулжалдаги экиш муддати қовуннинг эртаги навлари учун 10- 20 апрель, ўртаги навлари учун 20 апрель -10 май ва кечки (қишки) навлари учун 10-25 июнь ҳисобланади. А. И. Филов Ўрта Осиёдаги суғориладиган районларда полиз экинларини.\n29 - жадвал\nЎрта Осиёнинг табиий раионларида ва вилоятларида\nполиз экинларини экиш муддатлари\nВилоятлар ва табиий раионлар\nАшхобад, Қашқадарё, Сурхондарё, вилоятлари ва Вахш водийси\nТошкент, Самарқанда вилоятлари, Фағона водийси\n20. IV-10. V\nҲоразм воҳаси Ҳисор водийсининг шарқий қисми, Чуй водийси\nҚизил ўрда ва Олмаота вилоятлари\nкўрсатилган муддатларда экишни тавсия этади.\nҚозористон сабзавот ва картошка экинлари илмий текшириш института республиканинг жанубий районларида тарвуз ва қовунни тупроқ температураси 12-15°га, қовоқни 10-12° га етганда экишни тавсия қилади Полиз экинларини экиш учун тавсия этиладиган бу муддат апрель ойи охири ва майнинг биринчи ярмига\nтўғри келади. Шунда ҳам дастлаб қовоқ, кейин тарвуз ва охири қовун экилади.\nМолдавияда М. Д. Дзензелевская Озарбайжоннинг ғарбида полиз экинларини экиш муддати юзасидан тажрибалар олиб борган. С. Г. Аллахяровларнинг қайд қилишларича, тупроқ температурасининг паст (8-12°) бўлиши уруғларнинг униши кечиктиради ва хато униб чиқишига сабаб бўлади. Шунга кўра, С. Г. Аллахяровнннг фикрича Озарбайжонда полиз экинлари экиладиган энг яхши муддат 16-25 апрель ҳисобланади.\nПолиз экинларини механизмлар ёрдамида экишда ускуналанган СТХ- 4А маркали чигит экадиган сеялкадан фойдаланилади. Уруғни экиб бўлгандан кейин ер суғорилади да полиз экинлари қайта ускуналанган.СКГН—6А маркали ва бошқа сеялкаларда экилади. Ўрта Осиёда полиз экинлари одатда кенг қаторлаб (2-4м) қўлда экилади. Бунинг учун эгатлар чуқур (60 см гача) қилиб 80—90 см кенгликда олинади. Эгатлар трактор окучникда очилади. Эгатларга сув тўлдирилади ва икки томонидаги сув тепган қия қисмига урур экилади. Биринчи чопик қилишда пуштадаги тупроқнинг бир қисми юмшатилиб эгатга туширилади ва ўсимлик пушта томонга қаратиб таралади.\nПолиз экинларини механизмлар билан парвариш қилиш мақсадида трактор ёки от қўшиб ишлатиладиган культиваторлар ёрдамида қўш эгатлар очилади ва қаторнинг ён бағрига уруғ экилади. Чопиқ қилишда қўш эгат ўртасидаги кичик марза йўқотилиб, ўрнига янги эгат очилади. Унинг икала ён бағрида ўсимликлар бўлади. Полиз экинларини қўш эгатлар очиб экиш туфайли ниҳоллар атрофидаги тупроқни ишлашга кетадиган қўл мехнати анча (50%гача) қисқарибгина қолмай, балки ҳосилдорлик ҳам сезиларли даражада ортади. Ўзбекистон сабзавот-полиз ва картошка экинлари илмий\nтекшириш ииститутида олиб-борилган тажрибаларнинг бирида чуқур эгатларга экилган қовуннинг ҳар гектаридаи 226 ц, қўш эгатларларга экилганлардан 255 ц дан ҳосил олинган.\nСизот сувлар юза жойлашган шўр тупроқли ерларда, масалан, Амударё соҳилида, Езёвон чўлида (Марказий Фаргонада) полиз экинлари эгат олинмай, текис ерга экилаверади. Бундай ерларда хакжувор қилиб экиладиган бўлса у ҳолда чуқурчанинг устки тупроқи— шўр қавати (10-15 см) олиб ташланади. Сўнг чуқурчанинг ичи юмшатилиб, унга уруғ ташланади. Республиканинг Самарканд ва Бухоро вилоятларидаги шўр ерларда ҳам полиз экинлари эгат олинмай, текис ерларга экилаверади.\nТуркманистон Чоржуй вилоятининг сизот сувлар юза (0,6-1 м) жойлашган шўр босган енгил қумоқ тупроқли ерларида полиз экинлари механизмлар ёрдамида экилади. Бунда уруғни унча чуқур бўлмаган (15-20 см ли) эгатлар тубига ташлаш тавсия этилади. Уруғлар шўри кам ва сернам жойга тушиб, бир текис униб чиқади (Овезов ва Овезова маълумоти).\nПолиз экинларини жойлаштириш қалинлиги ернинг унумдорлигига боғлиқ. Ўзбекистонда унумдорлиги юқори бўлган майдонлар (бузилган бедапоялар) да қовун икки қаатор қилиб экиладиган бўлса, қаторлар орасини 3 м ва қатордаги ўсимликлар орасини 60—70 см қилиб экиш тавсия қилинади.Тупроқ унумдорлиги ўртача бўлган майдонларда қаторлар орасининг кенглиги 2, 8 м гача камайтирилади. Тарвуз қатор ораларини 3—3,5 м ва қатордаги ўсимликлар орасини 60—70 см қалиб экилади. Қовоқ эса қатор ораларини 4 м ва ўсимликлар орасини 80—90 см қилиб жойлаштирилади. Яганалашда ҳар қайси уяда 2 тадан соғлом ўсимлик қолдирилади.\nҚатор ораларини механизмлар билан икки томонлама ишлаш учун, майдонларга экин экиш олдидан қаторлар йўналишига кўндаланг қилиб 60—90 см оралиқдамаркер ёрдамида из солинади. Уруғ қаторлар билан кўндалангига солинган излар кесишган жойларга экилади. Туркманистоннинг суғориладиган ерларида қовун ва тарвузни қатор ораларини 3, 5 м ва қатордаги ўсимликлар орасини 1 м қилиб экиш ҳамда ҳар қайси уяда 2 тадан ўсимлик қолдириш тавсия қилинади (С. И. Кобитев маълумоти). Сизот сувлар юза жойлашган суғорилмайдиган ерларда полиз экинларини 1,5x1,5 м ёки 2х2 м ли схемада квадрат-уялаб экиш ва ҳар қайси уяда 2 тадан ўсимлик қолдириш мақсадга мувофиқдир.\nТ.О Земан ва З. П. Козлова Тожикистоннинг суғориладиган ерларида тарвузни гектарига 10-13 минг туп, қовунни 13-15минг туп қалинликда жойлаштиришни тавсия қиладилар.\nПолиз экинлари уруғини экиш нормаси йирик майдонлигига қараб,\nқовун уруғлари гектарига 3-4 кг, тарвуз ва қовок, уруғлари 3-5 кг экилади. Бунда ҳар қайси уяга 5-8 тадан уруғ ташланади. Машинада экиш-да қовун уруғи ва йирик уруғли тарвуз навлари гектарига 6-8 кг, майда уруғлилар 5 кг нормада экилади.\nПолиз экинлари уруғини экиш чуқурлиги уруғларнинг йирик-майдалигига, экиш вақти ва тупроқнинг физикавий хоссаларига қараб, 2—3 см дан 6—8 га ча ўзгариб туради. Уруғлар ҳаддан ташқари чуқур экилса ҳаво етишмаслиги оқибатида майсалар сийрак чиқиши мумкин. Бундам ташқари, нимжон майсалар қалин тупроқ қатламини ёриб чиқа олмайди. Юза экилган уруғлар эса кўпинча нам етишмаслигидан яхши уна олмайди Шунга кўра, аэрацияси яхши бўлган қумли енгил тупоқли ерларда экиш чуқурлиги оғир соз тупроқли ерлардагига қараганда чуқуррок, бўлиши керак.\nҚовоқнинг бақувват ўсимта чиқарадиган йирик уруғлари қовун ёки тарвуз уруғига қараганда чуқурроқ экилади. Қозоғистон сабзавот ва картошка экинлари илмий текшириш ииститутида уруғи 4 см чуқурликда экилган тарвуздан ва 6 см чукурликда экилган қовоқдан энг юқори ҳосил олинган.\n30 - жадвал\nПолиз экинлари уруғини экиш чуқурлигининг ҳосилдорликка таьсири.\nУруғларни экиш чуқурлиги , см\nУруғларни экиш муддати ҳам катта аҳамиятга эга. Тез-тез ёғиб турадиган кўкламги ёмғирлар ҳисобига яхши намланиб турадиган, ҳали унча қизимаган ерларга уруғлар саёз экилиши керак. Кеч кўкламги ва ёзги муддатларда тупроқнинг юза қавати қаттиқ қизиб кетиб, тез қуриб қулиши сабабли уруғларни чуқурроқ экиш яхши натижа беради.\n31 - жадвал\nҚовун уруғларини экиш муддати ва чуқурлигининг ҳосилдорликка таьсири ц\_га\nУруғларни экиш чуқурлиги, см\nИзғирин совуқ ёки аксинча, иссиқ гармсел эсиб турадиган районларда полиз экинларини баланд бўйли бир йиллик ўсимликлар (маккажўхори, оқжўхори, кунгабоқар) билан иҳоталанган жойларга экиш яхши натижа беради. Икки қатор иҳота оралиғида шамолнинг кучи анча пасаяди, иссиқ жазирама кунларда ўсимликлар оралиғидаги нам ортади ва ҳавонинг температураси пасаяди. Павлодар қишлоқ ҳўжалиги тажриба станциясида олиб борилган тажрибаларда, иҳоталаб полиз экинлари экилган ерларда шамолнинг кучи контрол вариантлардагига қараганда 2 м\_сек га пасайган, ҳавонинг намлиги 1,5% га ошган ва ҳаво температураси 1,5—2° га пасайган. Иҳоталаб ўстирилган полиз экинларининг ҳосилдорлиги ҳам сезиларли даражада ортган.\nН.И. Богомолов Ставрополь шароитида хашаки қовоқни маккажўхори ёки оқжўхоридан иборат уч қатор иҳота ҳосил қилиб экишни тавсия қилади.\nЭкинларни парвариш қилиш\nПолиз экинларини майсалари кўкариб чиқиши биланоқ ўтлоқ қилиш ва яганалашга киришилади. Дастлабки марта ўсимлик биринчи барг чиқарган пайтда яганаланиб, бунда ҳар уяда икки ёки учтадан, иккинчи марта яганалашда эса (3-4 та барг чиқарганда) битта ёки иккитадан соғлом ўсимлик қолдирилади.\nЯганалаш пайтида уяларда қолдириладиган ўсимликнинг илдиз системасига зарар етказмаслик учун бу тадбир ортиқча майсаларнинг учини чилпиш ёки уруғ палласи остидан қирқиб ташлаш йўли билан амалга оширилади. Агар майсалар хато кўкарган бўлса, бўш уяларга қайтадан уруғ экилади.\nМайсаларда биринчи чин барг пайдо бўлгандан кейин экинларга дастлабки комплекс ишлов берилади, яъни қатор оралари культивация қилинади. Шундан сўнг қатор ораларига яна икки-уч марта ишлов берилади,\nЭкинлар май ойининг бошларида, яъни ўсимлик 2-3 та барг чиқарганда биринчи марта чопиқ қилинади.Чопиқда, асосан, ўсимлик атрофидаги туп роқ қўлда ёки кетмонда чуқур юмшатилади. Шўрланмаган юмшоқ ерларни механизмлар ёрдамида ишлаш билан чекланиш мумкин.\nБиринчи чопиқдан 25-30 кун ўтгач иккинчи марта чопиқ қилннади, бу вақтда экинлар палаги пуштага (эгатнинг ўрта қисмига) таралади. Тарвуз экилган майдонларни чопиқ қилишнинг ҳосилга таъсирини Қозоғистон сабзавот ва картошка экинлари илмий текшириш институтида олинган қуйидаги маълумотлардан яққол кўриш мумкин га/ц:


Яна бечора камбағаллар жабр тортади – Муслимбек Йўлдошев тўйлар ҳақидаги қарорни қоралади\nТўйхона / Юртимизда A A A\nХабарингиз бор, жорий йилнинг 14 сентябрь куни Ўзбекистон Республикаси Олий Мажлис Қонунчилик палатаси Кенгаши ва Сенат Кенгашининг “Тўй-ҳашамлар, оилавий тантаналар, маърака ва маросимлар, марҳумларнинг хотирасига бағишланган тадбирлар ўтказилишини тартибга солиш тизимини янада такомиллаштириш тўғрисида”ги қўшма қарори қабул қилинди. Ушбу қарор 2020 йилнинг 1 январидан кучга киради.\nАйни вақтда мазкур қарор ва ундаги чекловлар кўплаб баҳс-мунозараларга сабаб бўлмоқда. Ўзбекистон Республикасида хизмат кўрсатган маданият ходими, таниқли диктор Муслимбек Йўлдошев ижтимоий тармоқларда тўйлардаги дабдабани қарор билан эмас, қонун билан жиловлаш кераклигини айтди. Йўлдошевга кўра, қарордан яна камбағаллар зарар кўради, дейди "qalampir.uz".\n“Назаримда, Олий Мажлис Сенати чиқарган Қарордан ҳам бирор фойда чиқмаса керак. Бошланиши яхши. Аммо бу ҳам аввалги ҳаракат ва интилишларга ўхшаб қумга сингиб кетадиёв! Эсингизда бўлса, Каримов замонида ҳам бу масала бир неча бор кўтарилган, газеталар роса жар солган, бутун-бутун саҳифалар тўйларни ихчамлаштириш ҳақидаги мақолаларга тўлиб кетган эди. Эфирда-радиоми, телевидениеми- давра суҳбатлари кетма-кет уюштирилган эди. Кейин, кейин... Тошкент шаҳар ҳокимиятининг ТАВСИЯСИ эълон қилиниши билан тугади. Шаҳар транспортининг ҳар бурчига бу тавсиялар ёпиштириб қўйилди. Халқ бу тавсияни бир тийинга олгани йўқ. Олмайди ҳам. Биз ўзбеклармиз-ку! Ўзимга ўзим бекман, “ҳокиминг ким бўпти!” қабилида яшаймиз. Бу гал ҳам худди шу аҳвол бўлади”, деб ёзади диктор.\nМуслимбек Йўлдошев сўзида давом этаркан, чекловларни қарор кўринишида эмас, балки Қонун сифатида ишлаб чиқариш ва аниқ жазолар белгилаш ғоясини илгари суради:\n“Бу Қарорни нега бир йўла Конун қилиб чиқариша қолмайди? Қонун бу қонунда! Шунчаки қарорни четлаб ўтса, бу бир оз жарима бўлади қўяди! 100 миллион сўмга давлат рақамини сотиб олиб, машинасига илаётганлар учун бу жарималар бир тупуриб қўйгандек иш. Ресторан харажатларини 2 баробар тўлатганда ҳам уларни чивин чаққандай бўлмайди. Яна ким жабр тортади? Бечора камбағаллар. Тўйига адашиб келиб қолган узоқ қариндошлари жаззасига миллионлаб жарима тўлаб, банкрот бўлади шўрлик.\nАгар Қонун бўлса бу бошқа гап! Қонунда моддалар, примлар, бандлар бўлади. Ҳар қандай меъёрдан чиқиш Қонунни бузиш, менсимаслик, жиноят деб баҳоланади. Ўшанда озодликдан маҳрум қилиш, ёки шунга тенглаштирилган жазо турлари қўлланилиши кўзда тутилса, одамлар тартибга келишга мажбур бўладилар”.\nЙўлдошевнинг фикрича, Ўзбекистон халқини яхши гап билан, ташвиқот билан йўлга солиб бўлмайди.\n“Бизнинг халқни яхши гап билан, тушунтириш ишлари билан, онгига таъсир қилиб йўлга солиб бўлмайди. Уни қўрқитиш, жазолаш керак. Наҳотки юз йилдан бери шу тўй ва жаноза билан боғлиқ номаъқулчиликларни тартибга сололмасак а?! Наҳотки? Қодирий, Беҳбудийлар, Авлонийлар ... ҳамма жадидлар бошлаган шу муаммони ҳали-ҳануз бартараф этолмаймиз. Буни фақат ва фақат ҚОНУН йўли билан бартараф этиш мумкин. Буни фақат жуда- жуда исташимиз керак. Тепадагилар исташи керак, узил-кесил, мардона қарор қилишлари керак. Келажак авлодлар биздан жуда-жуда миннатдор бўладилар. Халқ ҳам оёғидаги ботмон дахсарларидан қутилиб, бир енгил нафас олади. Ўлиб кетадиган дунёда топганини тўй куни сочма-сочарлик қилиш учунмас, бирор эзгу мақсадларига ишлата бошлайди. Яна билмасам, гапим кимга ёқиб, кимга ёқмаслиги аниқ. Шунинг учун буни бир ҳафталик кампания эмас, узоқ вақт давом этадиган мунозаралар, баҳслар, мантиқий таҳлиллар, иқтисодий хулосалар натижасида ўртада дастурхон қилиш орқали ҳал этилгани яхши эди”, дейди Муслимбек Йўлдошев.\nЭслатиб ўтамиз, аввалроқ 1917 йилда “Шўройи ислом” ташкилотининг айнан тўй-ҳашамлар, маърака ва маросимлар, оилавий тадбирларни ортиқча сарф-харажатсиз ўтказиш юзасидан чиқарган қарорномасини эълон қилган эдик. 102 аввалги қарорномада ўша вақтда давом этаётган даҳшатли уруш, очарчилик даврида кўпчилик оилалар фақирликда кун кечираётгани, озиқ-овқат топа олмаётган бир пайтда айрим оилалар ўтказаётган тадбир ва маросимларда исроф бўлаётгани айтилади.\nКўриниб турибдики, мамлакатдаги мазкур масала ижтимоий муаммо сифатида сиёсий майдонга кўтарилганига ва яшаб келаётганига 100 йилдан ошган.\nКиритилди: 06:30 25.09.2019. Ўқилди: 5497 марта. Фикрлар сони: 1 та.


Криштиану Роналду: «Сўнгги йилларда биз намойиш қилаётган ўйин савиясидан завқланяпман»\nПортугалия терма жамоаси ҳужумчиси Криштиану Роналду Евро-2020 саралаш босқичи доирасида Литвага қарши ўйин (5:1) борасида ўз фикрларини билдириб ўтди. Эслатиб ўтамиз, футболчи мазкур ўйинда "покер"га эришди.\n«Вақтимни яхши ўтказяпман. Терма жамоада ҳам барчаси яхши. Голлар ураётганим учун эмас, сўнгги йилларда биз намойиш қилаётган ўйин савиясидан завқланяпман. Мен терма жамоага ёрдам беришда давом этишим керак.\nЭнг қийини, Сербияга қарши ўйинда ғалаба қозониш бўлди. Бугун эса ғалабали серияни давом эттиришимиз керак эди. Биз Европа чемпионати йўлланмасини қўлга киритишга яқинмиз.\nОлдимизда иккита ўйин кутиб турибди — биттаси уйда, биттаси сафарда. Улардан биттасида ғалаба қозонсак, етарли бўлади», – деди Роналду.\nКиритилган сана: 11.09.2019 09:00.\nЎқилди: 7327 марта.


Маҳмуд Ражабнинг телефони рўйхатидагилар терговга чақирилди\nҚорақалпоғистон ИИВ тергов бошқармаси маҳаллий ҳуқуқ фаоли Азимбой Отаниёзов, шунингдек, унинг қизи ва аёлини 7 сентябрь куни шоир Маҳмуд Ражаб иши юзасидан гувоҳ сифатида тергов қилди.\n“Не гап десам, шу Хоразмдаги очилган иш бўйича гувоҳ сифатида чақириляпсиз, деб айтишди”, дейди Отаниёзов.\nАзимбой Отаниёзовнинг “Элтуз”га билдиришича, аввалига 5 сентябрь куни Раҳим исмли, кейин Алишер исмли терроризмга қарши кураш бўлими ходимлари оғзаки тарзда унинг терговга келишни талаб қилишган, кейин эса чопар юборилган.\nОтаниёзов астойдил талаб қилганидан кейингина 6 сентябрь куни тунда чақирув қоғози олганини айтади:\n“Кечаси тунда бериб кетишда повесткани менга, аёлимга ва Насиба деган қизимга”.\nТерговга нима учун аёли ва қизи чақирилгани сабабини Отаниёзов айнан уларга тегишли симкарталардан хоразмлик шоир Маҳмуд Ражабга оид алоқа контактлари чиққани билан изоҳлайди:\n“Ҳақиқатан ҳам сизнинг симкартангизми? Ўзингиз фойдаландингизми? Қанча вақт фойдаландингиз?” сингари саволлар берилди аёлимга. Менга берилган саволлар энди кўпроқ. Қандай муносабатдасиз? Қандай алоқаларингиз бор? Маҳмуд Ражабнинг китоб олиб ўтганидан хабарингиз борми? Мен айтдим, пахтачилик соҳасида мониторинг ўтказамиз. Маҳмуднинг ҳам, менинг ҳам ишимиз шу. Семинарда танишганмиз”.\nҲуқуқ фаоли мухолифат етакиси Муҳаммад Солиҳ китобларини чегарадан олиб ўтган хоразмлик шоир Маҳмуд Ражаб ишидан ташқари, “Бу кунлар” романи учун Ўзбекистонда таъқибга олинган ёзувчи Нурилла Отахонов (Муҳаммад Рауфхон) иши бўйича ҳам уни сўроқ қилишганини айтади.\n“Муҳаммад Рауфхонни ҳам бу ерда диссидент қилиб кўрсатиб, ўша бўйича ҳам айбламоқчи бўлаяпти-да. Мантиқсизликни қаранг! Ташқаридан электрон китоб олиб кириб тарқатганидан хабарингиз борми, деган саволга мен, “Электрон китоб олиб кирилмайди, у хоҳлаган жойдан интернет орқали тортиб олинади. У бўйича айблаш мантиқсиз, чунки Муҳаммад Рауфхоннинг ўзи очиқ Тошкентда яшаяпти. Китобини хоҳлаган одам олиб ўқияпти. Мен ҳам интернетдан олиб ўқийман дедим”, деди ҳуқуқ фаоли.\nБундан ташқари, Отаниёзов шу куни пахта мониторинги билан шуғулланган яна бир ҳуқуқ фаоли ҳам терговга чақирилганини билдиради:\n“Фарғоналик Шарифа Мадраҳимовани ҳам ўша куни чақиришибди телефон орқали. Шарифанинг менга берган саволлари бор экан телеграмда.\n“Мениям чақиряпти, нима сўрайди, нима қўяди?” деб. “Маҳмуднинг телефон рўйхатида бор одамлар чақирилаётган экан. Гувоҳ сифатида борасиз. Аммо повесткани (чақирув қоғози)ни талаб қилинг. Бусиз бормасликка ҳақингиз бор, дедим”.\nЖорий йилнинг 10 май куни шоир Маҳмуд Ражабнинг уйида ИИБ ходимлари тинтув ўтказгани, кейинчалик Миллий университет домлаларидан иборат эксперт гуруҳи бу китобларни қоралаб хулоса беришгани, экспертиза хулосасидан норози бўлган Маҳмуд Ражабнинг илтимосномаси рад этилгани, ундан аввал эса чегарада Маҳмуд Ражабнинг ёнидан Муҳаммад Солиҳ китоблари чиққани ҳақида “Элтуз” хабар берган эди.\ndata-title="Маҳмуд Ражабнинг телефони рўйхатидагилар терговга чақирилди" data-description="<!-- wp:paragraph --> <p>Қорақалпоғистон ИИВ тергов бошқармаси маҳаллий ҳуқуқ фаоли Азимбой Отаниёзов, шунингдек, унинг қизи ва аёлини 7 сентябрь куни ..." data-image="https://eltuz.com/wp-content/uploads/2019/09/r6247554.jpg" data-url="https://eltuz.com/video/211278/" data-services="facebook,odnoklassniki,twitter,telegram" data-counter="ig">


Мавзу: "Xiaomi Black Shark 2 Pro" - Terabayt.Uz\nМавзу: "Xiaomi Black Shark 2 Pro"\nXiaomi барчани лақиллатган экан – иккита янги флагмани бенчмаркда «қовун туширди»!\n«AnTuTu’нинг янги қироли» дея тавсифланган бу флагман учун дастлабки 24 соат мобайнида 200 000 дан ошиқ олдиндан буюртма расмийлаштирилган!\nBlack Shark 2 Pro тақдим этилди – AnTuTu’нинг янги қироли! (+видео)\nМахсус совитиш тизими ёрдамида SD855+ узоқ вақт максимал частотада ишлай олади. 12 ГБ оперативкали бу геймерофон AnTuTu имтиҳонида 500 000 баллдан ошиқ натижа кўрсатган – буниси энди рекорд!\nXiaomi тақдимотдан аввал Black Shark 2 Pro смартфонини сота бошлади – «жонли» расм ва бенчмарк натижалари\nAnTuTu бенчмаркида Black Shark 2 Pro смартфонсозларнинг Snapdragon 855 чипли флагманларидан юқори – 405598 балл олган.\nXiaomi Mi 9T Pro тақдимот арафасида Geekbench’да имтиҳон топширди: Black Shark 2 Pro’дан қолишмайди!\nЎзбекистонда сотиладиган бу смартфон самарадорликда ҳатто геймерофонлар билан беллаша олади! Бенчмарк маълумотларига кўра, у 6 гигабайтлик тезкор хотирага ҳамда Android 9.0 Pie операцион тизимига эга.